
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 635 

12 Μαΐου 2005 


ΑΠΟΦΑΣΕΙ Σ 

Αριθ. Δ9Β/Φ166/ΟΙΚ8411/ΓΔΦΠ2373/117 
Όροι και διαδικασία εκμίσθωσης του δικαιώματος του Δη¬ 
μοσίου για έρευνα και διαχείριση του γεωθερμικού δυ¬ 
ναμικού και της ενγένει διαχείρισης των γεωθερμικών 
πεδίων της Χώρας. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη, 

1. Τις διατάξεις: 

α) Των άρθρων 143 και 144 του ν.δ/τος 210/1973 «Περί 
Μεταλλευτικού Κώδικος» (ΦΕΚ277 Α'), όπως ισχύει. 

β) Των άρθρων 2,4,5, 10 και 14 του ν. 3175/2003 «Αξιο¬ 
ποίηση του γεωθερμικού δυναμικού, τηλεθέρμανση και 
άλλες διατάξεις» (ΦΕΚ 207 Α'). 

γ) Του ν.δ/τος 180/1974 «Περί ρυθμίσεως θεμάτων ανα- 
κυπτόντων κατά την εφαρμογή του Μεταλλευτικού Κώδι¬ 
κος λόγω καταργήσεως των Περιφερειακών Διοικήσεων» 
(ΦΕΚ 347 Α'). 

ε) Του ν. 1650/1986 «Για την προστασία του περιβάλλο¬ 
ντος» (ΦΕΚ 160 Α'), όπως ισχύει. 

στ) Των άρθρων 24-32 του ν. 1892/1990 «Για τον εκσυγ¬ 
χρονισμό και την ανάπτυξη και άλλες διατάξεις» (ΦΕΚ 101 
Α'), όπως ισχύει. 

ζ) Του ν. 3028/2002 «Για την προστασία των αρχαιοτή¬ 
των και εν γένει της πολιτιστικής κληρονομιάς» (ΦΕΚ 153 
Α'). 

θ) Του π.δ/τος 381/1989 «Οργανισμός του Υπουργείου 
Βιομηχανίας, Ενέργειας καιΤεχνολογίας»(ΦΕΚ 168 Α'). 

ι) Του π.δ/τος 27/1996 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης» (ΦΕΚ 19 Α'), όπως 
τροποποιήθηκε με το π.δ/μα 122/2004 (ΦΕΚ 85 Α'). 

ια) Της υπ’ αριθ. αποφάσεως ΙΙ-5 η / Φ17402/ 12.12.1984 
(ΦΕΚ 948Β) του Υπουργού Ενέργειας και Φυσικών Πόρων 
«Κανονισμός Μεταλλευτικών και Λατομικών Εργασιών», 
που εκδόθηκε κατ’ εφαρμογή του άρθρου 162 του Με¬ 
ταλλευτικού Κώδικα. 

2. Την υπ’ αριθμ. Δ15/Α/Φ19/οικ4889/24.3.2004 (ΦΕΚ 
528Β'/26.3.2004) κοινή απόφαση του Πρωθυπουργού και 
του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης Γεώργιο Σαλαγκούδη 
και Ιωάννη Παπαθανασίου». 


3. Το υπ’ αριθμ. 2638/21.12.2004 έγγραφο της Ρυθμι¬ 
στικής Αρχής Ενέργειας. 

4. Το γεγονός ότι από την έκδοση της αποφάσεως αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Καθορίζουμε τους όρους και τη διαδικασία εκμίσθωσης 
του δικαιώματος του Δημοσίου για έρευνα και διαχείριση 
του γεωθερμικού δυναμικού και της εν γένει διαχείρισης 
των γεωθερμικών πεδίων της Χώρας ως εξής: 

Άρθρο 1 

Αρμοδιότητα, προϋποθέσεις 
εκμίσθωσης γεωθερμικών πεδίων 

1. Η εκμίσθωση του δικαιώματος έρευνας και του δικαι¬ 
ώματος διαχείρισης του γεωθερμικού δυναμικού μη 
ερευνημένων χώρων και των γεωθερμικών πεδίων υψη¬ 
λής θερμοκρασίας διενεργείται από τον Υπουργό Ανά¬ 
πτυξης. Η εκμίσθωση του δικαιώματος έρευνας καιτου δι¬ 
καιώματος διαχείρισης του γεωθερμικού δυναμικού των 
πιθανών και των βεβαιωμένων γεωθερμικών πεδίων χαμη¬ 
λής θερμοκρασίας διενεργείται από το Γενικό Γραμματέα 
Περιφέρειας. Η διαδικασία εκμίσθωσης, μπορεί να κινη¬ 
θεί και με αίτηση ενδιαφερομένου προς την αρμόδια κατά 
τα ως άνω αρχή. 

2. Η εκμίσθωση του δικαιώματος έρευνας καιτου δικαι¬ 
ώματος διαχείρισης του γεωθερμικού δυναμικού διενερ- 
γείται μόνον εφόσον διαπιστωθεί από την αρμόδια κατά 
την παράγραφο 1 αρχή ότι δεν υφίστανται οι λόγοι του 
άρθρου 31 του ν.δ/τος 210/1973 «Περί Μεταλλευτικού 
κώδικος». 

3. Η διαδικασία εκμίσθωσης πιθανών και βεβαιωμένων 
γεωθερμικών πεδίων χαμηλής ή υψηλής θερμοκρασίας 
κινείται αφού προηγουμένως εκδοθεί για το συγκεκριμέ¬ 
νο πεδίο η προβλεπόμενη από την παράγραφο 2 του άρ¬ 
θρου 2 του ν. 3175/2003 απόφαση του Υπουργού Ανά¬ 
πτυξης χαρακτηρισμού του και υπαγωγής του σε κατηγο¬ 
ρία. 

4. Δεν εκμισθώνονται δικαιώματα έρευνας ή διαχείρι¬ 
σης γεωθερμικού δυναμικού που έχουν προηγουμένως 
εκμισθωθεί ή παραχωρηθεί και για όσο χρόνο παραμέ¬ 
νουν ισχυρά ή εκτελούνται έρευνες από το Ι.Γ.Μ.Ε σε συ¬ 
γκεκριμένο χώρο ή γεωθερμικό πεδίο βάσει εγκεκριμένου 
από το Υπουργείο Ανάπτυξης προγράμματος. 

ΜΕΡΟΣΑ 

ΕΚΜΙΣΘΩΣΗ ΤΟΥ ΔΙΚΑΙΩΜΑΤΟΣ ΕΡΕΥΝΑΣ 
Άρθρο 2 

Τρόπος εκμίσθωσης δικαιώματος 
έρευνας γεωθερμικού δυναμικού 

Για χώρους που δεν έχουν ερευνηθεί ή για πιθανά γεω¬ 
θερμικά πεδία εκμισθώνεται το δικαίωμα έρευνας ύστερα 
από πλειοδοτικό διαγωνισμό με γραπτές σφραγισμένες 
προσφορές για χρονική περίοδο μέχρι πέντε ετών με δι¬ 
καίωμα μονομερούς παρατάσεως από το μισθωτή για δύο 
επί πλέον έτη. 

Το ΙΓΜΕ και ο εκμισθωτής υποχρεούνται να παραδώ¬ 
σουν στον πλειοδότη όλα τα στοιχεία που τυχόν διαθέ¬ 
τουν για το εκάστοτε γεωθερμικό πεδίο. 

Άρθρο 3 
Διακήρυξη 

1. Στη διακήρυξη του πλειοδοτικού διαγωνισμού περι¬ 
λαμβάνονται απαραιτήτως: 

α. Περιγραφή των ορίων του χώρου ή του πεδίου για το 
οποίο πρόκειται να εκμισθωθεί το δικαίωμα έρευνας, κα¬ 
θώς και το εμβαδόν αυτού. Τα όρια προσδιορίζονται με 
ορθογώνιες επίπεδες καρτεσιανές συντεταγμένες στο 
Ελληνικό Γεωδαιτικό Σύστημα Αναφοράς του 1987. Στη 
διακήρυξη θα πρέπει να αναφέρονται και οι ορθογώνιες 
αζιμουθιακές συντεταγμένες στην προβολή ΗαΙί των 
ορίων του χώρου, εξαρτημένες από το Εθνικό Τριγωνο¬ 
μετρικό Δίκτυο και να ορίζεται το Κέντρο Φύλλου Χάρτη 
κλίμακας 1:100.000, μέσα στο οποίο εμπίπτει αυτός, μετά 
στοιχεία του, δηλαδή με το Ε (γεωγραφικό πλάτος) και Μ 
(γεωγραφικό μήκος), από Αθήνα. Οι τεχνικές προδιαγρα¬ 
φές αναφορικά με το γεωδαιτικό και προβολικό σύστημα 
αναφοράς, το τριγωνομετρικό και υψομετρικό δίκτυο και 
τις απαραίτητες μετατροπές συντεταγμένων, εναρμονί¬ 
ζονται πλήρως με τις αντίστοιχες προδιαγραφές που 
προβλέπονται από την απόφαση του Υπουργού Περιβάλ¬ 
λοντος Χωροταξίας και Δημοσίων Έργων με αριθμό 
71154/4228/12.7.1995 (ΦΕΚ 639 Δ'/19.7.1995), όπως αυ¬ 
τή κάθε φορά ισχύει. 

β. Ο Νομός και ο Δήμος ή η Κοινότητα στην περιοχή των 
οποίων βρίσκεται ο ως άνω χώρος ή πεδίο. 

γ. Η διάρκεια της μισθώσεως κατά τα αναφερόμενα στο 
προηγούμενο άρθρο. 

δ. Όρος ότι ο συναγωνισμός μεταξύ των διαγωνιζομέ- 
νων αναφέρεται στις δαπάνες για τη διενέργεια ερευνών 
εντός του υπό μίσθωση χώρου, στο είδος των ερευνών και 
τη σταδιακή εξέλιξή τους σε συνάρτηση με το χρόνο εκτέ¬ 
λεσής τους και πραγματοποίησης των δαπανών. Για την 
επιλογή του πλειοδότη εκτιμάται και η δυνατότητα αυτών 
που διαγωνίζονται να ανταποκριθούν στις υποχρεώσεις 
που αναλαμβάνουν με την προσφορά τους, όπως η δυνα¬ 
τότητα αυτή προκύπτει από την οικονομική και χρηματο¬ 
δοτική τους ικανότητα και από τη σχετική εμπειρία τους 
σε ανάλογες επενδύσεις, η οποία μπορεί να αποδεικνύε- 
ται και μέσω συνεργασίας τους με ειδικούς επιστήμονες 
και φορείς. Σε κάθε περίπτωση οι δαπάνες για τοπογρα- 
φικές εργασίες, γεωλογικές χαρτογραφήσεις, γεωφυσι- 
κές-γεωχημικές εργασίες και χημικές αναλύσεις δεν μπο¬ 
ρεί να υπερβαίνουν το 25% των συνολικών δαπανών. 

ε. Όρος ότι στον διαγωνισμό γίνονται δεκτά φυσικά και 
νομικά πρόσωπα, ημεδαπά και αλλοδαπά ή κοινοπραξίες 
αυτών. 


στ. Όρος ότι κάθε διαγωνιζόμενος οφείλει να παραδώ- 
σει στην Επιτροπή διενεργείας του πλειοδοτικού διαγωνι¬ 
σμού, εντός του καθορισμένου στη διακήρυξη χρόνου, 
σφραγισμένο φάκελο, ο οποίος θα περιέχει: 

ι. Υπεύθυνη δήλωση του διαγωνιζομένου ή προκειμένου 
για νομικά πρόσωπα ή κοινοπραξίες του νομίμου εκπρο¬ 
σώπου ότι αποδέχεται τους όρους της διακηρύξεως που 
θα συνοδεύεται από αντίγραφο της αστυνομικής ταυτό¬ 
τητας ή διαβατηρίου του δηλούντος. 

ιι. Καταστατικό με τις τροποποιήσεις του (προκειμένου 
για νομικά πρόσωπα) ή συμφωνητικό σύστασης της κοι¬ 
νοπραξίας. 

ιιι. Μετοχολόγιο ή απόσπασμα της τελευταίας γενικής 
συνέλευσης των μετόχων (προκειμένου για νομικά πρό¬ 
σωπα). 

ιν. Αντίγραφα ταυτότητας ή διαβατηρίου των μετόχων ή 
εταίρων ή μελών της κοινοπραξίας με ποσοστό άνω του 
5% ή σε περίπτωση που αυτοί είναι νομικά πρόσωπά κα¬ 
ταστατικό τους και μετοχολόγιο ή απόσπασμα της τελευ¬ 
ταίας γενικής συνέλευσης. 

ν. Τελευταίο ισολογισμό (προκειμένου για νομικά πρό¬ 
σωπα). 

νι. Εγγυητική επιστολή Τραπέζης συμμετοχής στο πλει¬ 
οδοτικό διαγωνισμό, διάρκειας ενός (1) έτους και ποσού, 
που καθορίζεται στην διακήρυξη και δεν μπορεί να είναι 
μικρότερο των 450 ΕΥΡΩ ούτε μεγαλύτερο των 3000 ΕΥ¬ 
ΡΩ. 

νιι. Την κυρίως προσφορά, η οποία πρέπει να περιλαμ¬ 
βάνει τη δαπάνη των ερευνητικών εργασιών, αναλυτική 
περιγραφή αυτών με χρονικό προγραμματισμό σύμφωνα 
με τα οριζόμενα στον όρο δ. 

νιιι. Στοιχεία σχετικά με την οικονομική επιφάνεια των 
διαγωνιζομένων, την επιστημονική και τεχνική τους υπο¬ 
δομή που αποδεικνύουν τη δυνατότητά τους να ανταπο- 
κριθούν στις υποχρεώσεις που αναλαμβάνουν με την 
προσφορά τους (ισολογισμοί, τραπεζικοί λογαριασμοί 
και λοιπά στοιχεία). 

Τα ανωτέρω στοιχεία ι, ιι, ιιι και ιν πρέπει να είναι θεω¬ 
ρημένα από συμβολαιογράφο ή από επίσημη αρχή στην 
Ελλάδα ή στην αλλοδαπή. Στην περίπτωση θεώρησης 
στην αλλοδαπή απαιτείται επικύρωση ΑροεΙΝθ σύμφωνα 
με τη σύμβαση της Χάγης της 5. 10.1961 ή από Ελληνική 
Προξενική αρχή στην αντίστοιχη χώρα. 

ζ. Όρος ότι οι προσφορές πρέπει να είναι διατυπωμένες 
στην ελληνική γλώσσα, τα δε υποβαλλόμενα στοιχεία 
πρέπει να συνοδεύονται από μετάφραση στην ελληνική 
γλώσσα η οποία εάν δεν είναι επίσημη, θα συνοδεύεται 
από υπεύθυνη δήλωση του διαγωνιζομένου για την ακρί¬ 
βεια της μετάφρασης. Προσφορές που δεν έχουν διατυ¬ 
πωθεί στην ελληνική γλώσσα ή δεν συνοδεύονται από όλα 
τα απαιτούμενα στοιχεία δεν λαμβάνονται υπόψη. 

η. Όρος ότι κατά τη λήξη της ερευνητικής περιόδου ο 
μισθωτής υποχρεούται να υποβάλει στην αρμόδια κατά 
το άρθρο 1 αρχή τα αναφερόμενα στο Παράρτημα 1 στοι¬ 
χεία προκειμένου να πιστοποιηθεί βεβαιωμένο γεωθερμι¬ 
κό πεδίο και ότι, εφόσον πιστοποιηθεί βεβαιωμένο γεω¬ 
θερμικό πεδίο σύμφωνα με τα οριζόμενα στην απόφασή 
μας Δ9Β/Φ166/οικ1508/ΓΔΦΠ374/10/27.1. 2004 (ΦΕΚ 
208 Β) και υποβληθεί από το μισθωτή μέσα σε τρεις μήνες 
από την κοινοποίηση της πιστοποίησης ακριβής, επαρκής 
και συμφέρουσα κατά την κρίση του εκμισθωτή οικονο¬ 
μοτεχνική μελέτη διαχείρισης του πεδίου, παρέχεται στο 
μισθωτή και το δικαίωμα διαχείρισης με τη διαδικασία και 

τις προϋποθέσεις του Μέρους Β'. Σε διαφορετική περί¬ 
πτωση επέρχεται η λύση της μίσθωσης. 

θ. Όροι σχετικοί με τα προβλεπόμενα στα άρθρα 5 και 

6 . 

ι. Όροι που κρίνονται, σε κάθε συγκεκριμένη περίπτω¬ 
ση, σκόπιμοι για την διασφάλιση των συμφερόντων του 
Δημοσίου. 

ια. Σε περίπτωση πιθανών γεωθερμικών πεδίων όρος ότι 
οι υπάρχουσες γεωτρήσεις του ΙΓΜΕ ή του Δημοσίου πα- 
ραχωρούνται υποχρεωτικά στον πλειοδότη χωρίς πρό¬ 
σθετο αντάλλαγμα. 

ια. Όρος ότι η προσφορά που θα υποβληθεί δεσμεύει 
τον πλειοδότη μέχρι την υπογραφή της σύμβασης. 

ιβ. Τα σχετικά με τη δημοσίευση της διακήρυξης του 
διαγωνισμού. 

ιγ. Ο χρόνος και ο τόπος διεξαγωγής του διαγωνισμού 
καθώς και ο χρόνος και ο τόπος επαναλήψεώς του σε πε¬ 
ρίπτωση που το αποτέλεσμά του αποβεί άγονο ή δεν 
εγκριθεί από την αρμόδια κατά το άρθρο 1 αρχή. 

ιδ. Όρος ότι ο διαγωνισμός και η μίσθωση διέπονται από 
τις διατάξεις του ν. 3175/2003 και την παρούσα απόφαση. 

2. Περίληψη της διακήρυξης του διαγωνισμού δημοσι¬ 
εύεται τουλάχιστον 54 ημέρες πριν από τη διεξαγωγή του 
διαγωνισμού στην Εφημερίδα των Ευρωπαϊκών Κοινοτή¬ 
των, σε μία ημερήσια εφημερίδα των Αθηνών καθώς και 
σε μία κατά προτίμηση ημερησία εφημερίδα της έδρας 
του Νομού, που κείται ο χώρος ή το πεδίο, εφόσον εκδί- 
δεται. 

Άρθρο 4 

Διεξαγωγή του πλειοδοτικού διαγωνισμού 

1.0 πλειοδοτικός διαγωνισμός λαμβάνει χώρα στον τό¬ 
πο που ορίζεται στη διακήρυξη ενώπιον Επιτροπής εκ 
τριών δημοσίων υπαλλήλων, που συγκροτείται με απόφα¬ 
ση της αρμόδιας κατά το άρθρο 1 αρχής. Η κατάθεση των 
ενσφραγίστων προσφορών στην Επιτροπή είναι επιτρε¬ 
πτή μόνο κατά το χρονικό διάστημα που καθορίζεται στην 
διακήρυξη, μετά την παρέλευση του οποίου δεν γίνεται 
δεκτή καμία προσφορά. 

2. Πριν από την έναρξη του διαγωνισμού εξετάζεται από 
την Επιτροπή, που προβλέπεται στην προηγούμενη πα¬ 
ράγραφο, αν τηρήθηκαν οι οριζόμενες στην διακήρυξη 
και στο άρθρο 3 της παρούσης αποφάσεως προθεσμίες 
και δημοσιεύσεις και σε περίπτωση που διαπιστωθεί ότι 
δεν τηρήθηκαν, ο διαγωνισμός ματαιώνεται. 

3. Μετά την παρέλευση του χρόνου υποβολής των, οι 
προσφορές αποσφραγίζονται από την Επιτροπή και ανα¬ 
κοινώνονται τα βασικά στοιχεία κάθε προσφοράς. 

4. Προσφορές που δεν έχουν διατυπωθεί στην ελληνική 
γλώσσα ή δεν συνοδεύονται από όλα τα απαιτούμενα 
στοιχεία, μεταφρασμένα στην ελληνική γλώσσα, δεν υπό- 
κεινται σε αξιολόγηση. 

5. Από τις έγκυρες κατά τα προαναφερθέντα προσφο¬ 
ρές, επιλέγεται η συμφερότερη για το Δημόσιο προσφο¬ 
ρά με βάση τους όρους της διακήρυξης. 

6. Για το διαγωνισμό συντάσσεται πρακτικό στο οποίο 
αναγράφονται οι τηρηθείσες διατυπώσεις, οι συμμετα- 
σχόντες σ’ αυτόν, η προσφορά του καθενός και ο αναδει- 
χθείς πλειοδότης. Το πρακτικό υπογράφεται από τα μέλη 
της Επιτροπής και υποβάλλεται εντός μηνός από τη διε¬ 
ξαγωγή του διαγωνισμού στην αρμόδια κατά το άρθρο 1 
αρχή, με πρόταση για το συμφέρον ή όχι του αποτελέ¬ 
σματος του διαγωνισμού. 


7. Εντός δύο ημερών από την παρέλευση της προθε¬ 
σμίας, που ορίζεται στην προηγούμενη παράγραφο, όσοι 
συμμετείχαν στον διαγωνισμό δικαιούνται να λάβουν 
γνώση του πρακτικού της επιτροπής και σε τρεις ημέρες 
από τότε που έλαβαν γνώση αυτού, δικαιούνται να ασκή¬ 
σουν ένσταση για ενδεχόμενες παραλείψεις ενώπιον της 
αρμόδιας κατά το άρθρο 1 αρχής, που αποφαίνεται εντός 
προθεσμίας δεκαπέντε ημερών από την άσκηση της έν¬ 
στασης. 

Άρθρο 5 

Απόφαση κατακύρωσηςτου 
αποτελέσματος του πλειοδοτικού διαγωνισμού 

1. Η αρμόδια κατά το άρθρο 1 αρχή, αφού αποφανθεί 
επί των ενστάσεων που ήθελαν τυχόν υποβληθεί, εκδίδει 
απόφαση για την έγκριση ή όχι του αποτελέσματος του 
διαγωνισμού, η οποία επιδίδεται με απόδειξη στον πλειο¬ 
δότη και σε όλους όσους συμμετείχαν στο διαγωνισμό. 

2. Σε περίπτωση κατά την οποία δεν υποβληθεί προ¬ 
σφορά ή δεν εγκριθεί το αποτέλεσμα του διαγωνισμού, 
αυτός επαναλαμβάνεται υποχρεωτικώς στην ημερομηνία 
που καθορίζεται στην δημοσιευθείσα διακήρυξη. 

3. Σε περίπτωση εγκρίσεως του αποτελέσματος του 
διαγωνισμού, στην απόφαση της παραγράφου 1 περι¬ 
λαμβάνονται απαραιτήτως: 

α. Τα στοιχεία του αναδειχθέντος πλειοδότη και της 
προσφοράς του. 

β. Σε περίπτωση που πλειοδότης είναι κοινοπραξία, 
όρος σύμφωνα με τον οποίο οι κοινοπρακτούντες οφεί¬ 
λουν εντός προθεσμίας που καθορίζεται στη διακήρυξη 
να συστήσουν εταιρία. Αν παρέλθει άπρακτη η ως άνω 
προθεσμία οι κοινοπρακτούντες στερούνται του δικαιώ¬ 
ματος μισθώσεωςτου υπό εκμίσθωση χώρου ή πεδίου και 
η εγγυητική επιστολή συμμετοχής στο διαγωνισμό (άρ¬ 
θρο 3, παρ. 1 περ. στ.νι) καταπίπτει υπέρ του Δημοσίου. 

γ. Όρος σύμφωνα με τον οποίο ο πλειοδότης οφείλει 
εντός συγκεκριμένης προθεσμίας, καθοριζομένης στη 
διακήρυξη, να υποβάλει σε περίπτωση των περιοχών του 
άρθρου 24 του ν. 1892/1990 στην αρμόδια υπηρεσία την 
προβλεπόμενη από το άρθρο 26 του ν.1892/1990, όπως 
τροποποιήθηκε με το ν. 2398/1996, απόφαση. Ανπαρέλ- 
θει άπρακτη η προθεσμία των τριών (3) μηνών από υπαι¬ 
τιότητα του πλειοδότη, αυτός στερείται του δικαιώματος 
μισθώσεως του υπό εκμίσθωση χώρου ή πεδίου και η εγ¬ 
γυητική επιστολή συμμετοχής στο διαγωνισμό (άρθρο 3 
παρ. 1 περ. στ.νι) καταπίπτει υπέρ του Δημοσίου. 

δ. Όρος σύμφωνα με τον οποίο ο πλειοδότης οφείλει 
εντός μηνός από την επίδοση της εγκριτικής αποφάσεως 
ή την κατάθεση της σύστασης της εταιρείας ή την έγκρι- 
σητου άρθρου 26του ν. 1892/1990, εφόσον απαιτούνται, 
να προσέλθει ενώπιον συμβολαιογράφου για την υπο¬ 
γραφή της σύμβασης μίσθωσης. Το αναλογικό τέλος 
χαρτοσήμου και όλες οι δαπάνες για την σύνταξη της 
σύμβασης μίσθωσης βαρύνουν τον πλειοδότη. Κατά την 
υπογραφή της συμβάσεως και για την πιστή εκτέλεση των 
όρων της, ο πλειοδότης θα προσκομίσει στην αρμόδια 
υπηρεσία εγγυητική επιστολή αναγνωρισμένης στην Ελ¬ 
λάδα Τράπεζας, διάρκειας οκτώ (8) ετών. Το ύψος της εγ¬ 
γυητικής επιστολής ορίζεται σε ποσοστό πέντε τοις εκα¬ 
τό (5%) επί του συνολικού ποσού της δαπάνης για ερευ¬ 
νητικές εργασίες, που αναγράφεται στην προσφορά του 
αναδειχθέντος πλειοδότη. Σε περίπτωση παρόδου άπρα¬ 
κτης της προθεσμίας του ενός (1) μηνός από υπαιτιότητα 




9042 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του πλειοδότη, αυτός στερείται του δικαιώματος μισθώ¬ 
σεως του μεταλλευτικού χώρου και η εγγυητική επιστολή 
συμμετοχής στη δημοπρασία (άρθρο 3 παρ. 1 περ. στ.νι) 
καταπίπτει υπέρ του Δημοσίου. 

Άρθρο 6 

Σύμβαση μίσθωσης 

Στη σύμβαση μίσθωσης περιλαμβάνονται οι όροι της 
διακηρύξεως και της αποφάσεως εγκρίσεως του αποτε¬ 
λέσματος του πλειοδοτικού διαγωνισμού, που συμπλη¬ 
ρώνονται με τους όρους των άρθρων της παρούσης απο¬ 
φάσεως και τις υποχρεώσεις που ο πλειοδότης ανέλαβε 
με την προσφορά του. Πέραν των ανωτέρω στη σύμβαση 
μίσθωσης περιλαμβάνονται και οι εξής πρόσθετοι όροι: 

1. Εντός τεσσάρων (4) μηνών από την υπογραφή της 
σύμβασης ο μισθωτής έχει υποχρέωση να υποβάλει προς 
έγκριση στον εκμισθωτή λεπτομερές πρόγραμμα ερευ¬ 
νών με τις προτεινόμενες εργασίες, σχεδιαγράμματα με 
τις θέσεις των εργασιών και χρονοδιάγραμμα σύμφωνα με 
τις υποχρεώσεις που ανέλαβε με την προσφορά. Ο εκμι¬ 
σθωτής μέσα σε τρεις (3) μήνες μπορεί να επιφέρει τρο¬ 
ποποιήσεις στα προγράμματα, ώστε η έρευνα να γίνει κα¬ 
τά τον επωφελέστερο τρόπο, στα πλαίσια της προσφο¬ 
ράς. Αν οι τροποποιήσεις δεν γίνουν δεκτές από τον 
μισθωτή εντός μηνός από τη γνωστοποίησή τους, αυτός 
δικαιούται να παραιτηθεί της μισθώσεως, οπότε αυτή θε¬ 
ωρείται ότι έχει λυθεί αζημίως και για τα δύο μέρη, επι- 
στρέφεται δε στο μισθωτή η σχετική εγγυητική επιστολή 
που προσκομίσθηκε κατάτην υπογραφή της σύμβασης μί¬ 
σθωσης σύμφωνα με την παρ. 3.δ του άρθρου 5, διαφορε¬ 
τικά ο μισθωτής υποχρεούται στην εκτέλεση του τροπο- 
ποιηθέντος από τον εκμισθωτή προγράμματος. Κατά την 
εκτέλεση του προγράμματος και στα πλαίσια του εγκριθέ- 
ντος προϋπολογισμού, ο εκμισθωτής ή ο μισθωτής, δύνα- 
ται να επιφέρει εγκαίρως τροποποιήσεις, οι οποίες εφό¬ 
σον είναι ουσιώδεις, τελούν υπό την αίρεση της αποδοχής 
τους από τον μισθωτή ή τον εκμισθωτή, αντιστοίχως. 

2. Εντός τεσσάρων (4) μηνών από την έναρξη κάθε μι¬ 
σθωτικού έτους, με αρχή το δεύτερο μισθωτικό έτος, ο μι¬ 
σθωτής θα υποβάλλει στον εκμισθωτή έκθεση για τις ερ¬ 
γασίες που έγιναν το προηγούμενο έτος, τα αποτελέσμα- 
τά τους και ανάλυση των ποσών που δαπανήθηκαν. 

3. Ο μισθωτής υποχρεούται, πριν από κάθε επέμβαση 
στο μίσθιο χώρο ή πεδίο, να εφοδιασθεί με τις προβλεπό- 
μενες από την ισχύουσα νομοθεσία για την άσκηση της 
δραστηριότητας διοικητικές άδειες και εγκρίσεις, όπως 
έγκριση περιβαλλοντικών όρων, έγκριση επέμβασης σε 
δάσος ή δασική έκταση, έγκριση του Υπουργού Πολιτι¬ 
σμού καθώς και έγκριση τεχνικής μελέτης που προβλέπε- 
ται από το άρθρο 4 του Κανονισμού Μεταλλευτικών και 
Λατομικών Εργασιών. Το Δημόσιο δεν φέρει ευθύνη σε 
περίπτωση πού απορριφθεί σχετικό αίτημα του μισθωτή 
καθώς και για τους τυχόν περιορισμούς ή/ και απαγορεύ¬ 
σεις που ενδεχομένως θα τεθούν από τις αρμόδιες υπη¬ 
ρεσίες. 

4. Κατά τη διάρκεια της μίσθωσης του δικαιώματος 
έρευνας, ο μισθωτής δικαιούται, με την επιφύλαξη των 
διατάξεωντηςπαρ.3, να εκμεταλλεύεταιτα προϊόντα, πα¬ 
ραπροϊόντα και υποπροϊόντα του γεωθερμικού πεδίου 
που προκύπτουν ως αποτέλεσμα των ερευνητικών του 
εργασιών. 

5. Όροι σχετικοί με τα άρθρα 16,17 παρ. 1 και 3α, 19, 20 
21 και 22. 


ΜΕΡΟΣ Β 

ΤΩΝ ΟΠΟΙΩΝ ΕΚΜΙΣΘΩΘΗΚΕ ΤΟ ΔΙΚΑΙΩΜΑ ΕΡΕΥΝΑΣ 

Άρθρο 7 

Προϋποθέσεις εκμίσθωσης δικαιώματος διαχείρισης 

Το δικαίωμα διαχείρισης γεωθερμικώνπεδίωντων οποί¬ 
ων εκμισθώθηκε το δικαίωμα έρευνας παρέχεται στο μι¬ 
σθωτή με νέα σύμβαση, εφόσον μετά τη λήξη της ερευ¬ 
νητικής περιόδου πιστοποιηθεί βεβαιωμένο γεωθερμικό 
πεδίο και υποβληθεί από τον μισθωτή μέσα σε τρεις μή¬ 
νες, από την επίδοση της πιστοποίησης, ακριβής, επαρ¬ 
κής και συμφέρουσα κατά την κρίση της αρμόδιας κατά 
το άρθρο 1 αρχής οικονομοτεχνική μελέτη διαχείρισης 
του πεδίου. 

Άρθρο 8 

Απαιτούμενα δικαιολογητικά - 
Έλεγχος των δικαιολογητικών 

1. Κατά τη λήξη της ερευνητικής περιόδου, που ορίζεται 
στη σύμβαση μίσθωσης του δικαιώματος έρευνας, ο μι¬ 
σθωτής υποχρεούται να υποβάλει στην αρμόδια αρχή τα 
αναφερόμενα στο Παράρτημα 1 στοιχεία. Αν παρέλθει η 
προθεσμία που ορίζεται στη σύμβαση (περ. η της παρ. 1 
του άρθρου 3) χωρίς να υποβληθούν τα στοιχεία του Πα¬ 
ραρτήματος 1 εκδίδεται από την αρχή, που συνομολόγη¬ 
σε την σύμβαση, απόφαση λύσης της μίσθωσης, που επι¬ 
δίδεται με απόδειξη στον μισθωτή. 

2. Η αρχή που συνομολόγησε τη σύμβαση διαβιβάζει 
στο Υπουργείο Ανάπτυξης τα στοιχεία του Παραρτήμα¬ 
τος 1, προκειμένου να πιστοποιηθεί εάν με τις ερευνητι¬ 
κές εργασίες εντοπίσθηκε βεβαιωμένο γεωθερμικό πεδίο 
σύμφωνα με τα οριζόμενα στην απόφασή μας Δ9Β Φ166 
οικ1508/ΔΦΠ374/0/27.1.2004 (ΦΕΚ208 Β) καιναεκδοθεί 
η προβλεπόμενη από την παράγραφο 2 του άρθρου 2 του 
ν. 3175/ 2003 απόφαση. Σε περίπτωση κατά την οποία δεν 
πιστοποιηθεί βεβαιωμένο γεωθερμικό πεδίο εκδίδεται 
απόφαση λύσεως της μισθώσεως, που επιδίδεται με από¬ 
δειξη στον μισθωτή. Εάν η συνομολογηθείσα μίσθωση εί¬ 
χε σαν αντικείμενο το δικαίωμα έρευνας μη ερευνημένου 
χώρου και πιστοποιηθεί από τον Υπουργό Ανάπτυξης βε¬ 
βαιωμένο γεωθερμικό πεδίο χαμηλής θερμοκρασίας, ο 
σχετικός φάκελος διαβιβάζεται στον αρμόδιο Γενικό 
Γ ραμματέα Περιφέρειας. 

3. Μέσα σε τρεις μήνες από την κοινοποίηση της από¬ 
φασης της παρ. 2 του άρθρου 2 του ν. 3175/ 2003 πρέπει 
να υποβληθούν στην αρμόδια κατά το άρθρο 1 αρχή, τα 
εξής δικαιολογητικά: 

α) Οικονομοτεχνική μελέτη διαχείρισης του πεδίου (σε 
τρία αντίτυπα), διατυπωμένη στην ελληνική γλώσσα, οι 
προδιαγραφές της οποίας καθορίζονται στο Παράρτημα 
2 . 

β) Υπεύθυνη δήλωση του νομίμου εκπροσώπου του μι¬ 
σθωτή προκειμένου για νομικό πρόσωπο, ότι δεν έχουν 
μεταβληθεί τα στοιχεία ιι, ιιι, ιντης περ. στ της παρ.1 του 
άρθρου 3, διαφορετικά απαιτείται η επανυποβολή τους. 

γ) Τελευταίο ισολογισμό (προκειμένου για νομικό πρό¬ 
σωπο). 

δ) Στοιχεία σχετικά με την οικονομική επιφάνεια του μι¬ 
σθωτή και την επιστημονική καιτεχνικήτου υποδομή, που 
αποδεικνύουν τη δυνατότητά του να ανταποκριθεί στις 
υποχρεώσεις που αναλαμβάνει με την οικονομοτεχνική 
μελέτη. 

4. Αν παρέλθει η προθεσμία που ορίζεται στη σύμβαση 
(περ. η της παρ. 1 του άρθρου 3) χωρίς να υποβληθούντα 
δικαιολογητικά που ορίζονται στην προηγούμενη παρά¬ 
γραφο, εκδίδεται απάτην αρμόδια κατά το άρθρο 1 αρχή, 
απόφαση λύσεως της μισθώσεως, που επιδίδεται με από¬ 
δειξη στον μισθωτή. 

5. Αν κατά τον έλεγχο των στοιχείων διαπιστωθεί ότι η 
οικονομοτεχνική μελέτη ή τα υπόλοιπα στοιχεία είναι ανα¬ 
κριβή ή ότι ο μισθωτής δεν διαθέτει την οικονομική επι¬ 
φάνεια ή την υποδομή για να ανταποκριθεί στις υποχρεώ¬ 
σεις που αναλαμβάνει με την οικονομοτεχνική μελέτη, εκ- 
δίδεται απάτην αρμόδια κατά το άρθρο 1 αρχή, απόφαση 
λύσεως της μισθώσεως, που επιδίδεται με απόδειξη στον 
μισθωτή. 

6. Η αρμόδια κατά το άρθρο 1 αρχή, αν διαπιστώσει ότι 
η οικονομικοτεχνική μελέτη είναι ανεπαρκής, με αιτιολο¬ 
γημένη απόφασή της, που επιδίδεται με απόδειξη στον μι¬ 
σθωτή, χορηγεί παράταση δύο μηνών για την υποβολή νέ¬ 
ας ακριβούς και επαρκούς οικονομικοτεχνικής μελέτης. 
Αν παρέλθει άπρακτη η ανωτέρω προθεσμία ή υποβληθεί 
και πάλι ανεπαρκής οικονομικοτεχνική μελέτη, εκδίδεται 
απόφαση λύσεως της μισθώσεως, που επιδίδεται με από¬ 
δειξη στον μισθωτή. 

7. Σε περίπτωση εκδόσεως αποφάσεως λύσεως της μι¬ 
σθώσεως, σύμφωνα με τα αναφερόμενα στις προηγού¬ 
μενες παραγράφους, η εγγυητική επιστολή της περ. γτης 
παρ. 3 του άρθρου 5 καταπίπτει υπέρ του Δημοσίου. 

Άρθρο 9 

Απόφαση συνομολογήσεως της μισθώσεως. 

Σε περίπτωση κατά την οποία, κατά τον έλεγχο του 
προηγούμενου άρθρου: 

(α) πιστοποιηθεί βεβαιωμένο γεωθερμικό πεδίο, 

(β) διαπιστωθεί ότιη οικονομικοτεχνική μελέτη που υπο¬ 
βλήθηκε είναι ακριβής, επαρκής και συμφέρουσα και 

(γ) διαπιστωθεί ότι ο μισθωτής μπορεί να ανταποκριθεί 
στις υποχρεώσεις που αναλαμβάνει με την οικονομοτε¬ 
χνική μελέτη, 

η αρμόδια κατά το άρθρο 1 αρχή εκδίδει εγκριτική από¬ 
φαση, που επιδίδεται με απόδειξη στον μισθωτή, η οποία 
πρέπει απαραιτήτως να περιλαμβάνει: 

1. Το αντικείμενο της μίσθωσης (δικαίωμα διαχείρισης 
του συγκεκριμένου πεδίου με ακριβή περιγραφή κατά τα 
οριζόμενα στις περ. α και β της παρ. 1 του άρθρου 3). 

2. Τη διάρκεια της μίσθωσης που καθορίζεται, ανάλογα 
με το περιεχόμενο της οικονομοτεχνικής μελέτης, μέχρι 
είκοσι πέντε έτη με δικαίωμα μονομερούς παρατάσεως 
από το μισθωτή για πέντε επί πλέον έτη. 

3. Το ύψος του αναλογικού μισθώματος το οποίο δεν 
πρέπει να είναι μικρότερο του 1% ούτε μεγαλύτερο του 
3% της συνολικής αξίας των πωλήσεων (προϊόντων, πα¬ 
ραπροϊόντων, υποπροϊόντων). Το ακριβές ποσοστό εξαρ- 
τάται από τις αντικειμενικές συνθήκες και δυσκολίες κάθε 
γεωθερμικού πεδίου (μέσο βάθος ταμιευτήρα, πίεση και 
χημική σύσταση των ρευστών, μέση παροχή των γεωτρή¬ 
σεων κ.λπ.) και προσδιορίζεται από την αρμόδια κατά το 
άρθρο 1 αρχή, με βάση τα αποτελέσματα των ερευνών. 

4. Το ελάχιστο μίσθωμα που υποχρεούται ο μισθωτής 
να καταβάλλει μετά την παρέλευση του χρόνου κατα¬ 
σκευής των προβλεπόμενων από την οικονομοτεχνική με¬ 
λέτη εγκαταστάσεων και έναρξης της παραγωγικής δια¬ 
δικασίας διαχείρισης του πεδίου. Το ελάχιστο μίσθωμα 
καθορίζεται με βάση το ύψος του αναλογικού μισθώμα¬ 


τος, τις προβλεπόμενες από την οικονομοτεχνική μελέτη 
ελάχιστες πωλήσεις ή σε περίπτωση ίδιας χρήσης, τις 
ελάχιστες καταναλώσεις και το αποφευγόμενο κόστος 
κάλυψης τους με τη φθηνότερη συμβατική ενέργεια που 
είναι διαθέσιμη στην περιοχή. 

5. Όρο σύμφωνα με τον οποίο ο μισθωτής οφείλει να 
προσκομίσει εγγυητική επιστολή αναγνωρισμένης Τρά¬ 
πεζας ποσού ίσου προς το 3% της αξίας των συναφών έρ¬ 
γων και εγκαταστάσεων που προβλέπονται από την οικο¬ 
νομοτεχνική μελέτη, ισχύος κατά ένα (1) έτος μεγαλύτε¬ 
ρης από τη διάρκεια πραγματοποιήσεως των εν λόγω 
έργων και εγκαταστάσεων. Η εγγυητική αυτή επιστολή 
επιστρέφεται στο μισθωτή μετά την πιστοποίηση των έρ¬ 
γων και εγκαταστάσεων, που θα προβλέπει η τεχνικοοι- 
κονομική μελέτη. Αδικαιολόγητη απόκλιση από τα προ- 
βλεπόμενα στη μελέτη, σχετικά με την πραγματοποίηση 
των έργων και εγκαταστάσεων εκμετάλλευσης του μισθί¬ 
ου, μπορεί να επιφέρει, με απόφαση του εκμισθωτή, την 
ολική ή μερική κατάπτωση της εγγυήσεως υπέρ του Δη¬ 
μοσίου. 

6. Όρο σύμφωνα με τον οποίο ο μισθωτής οφείλει εντός 
μηνάς από την επίδοση της εγκριτικής απόφασης να προ- 
σέλθει ενώπιον συμβολαιογράφου για την υπογραφή της 
σύμβασης μίσθωσης. Το αναλογικό τέλος χαρτοσήμου 
και όλες οι δαπάνες για τη σύνταξη του μισθωτηρίου συμ¬ 
βολαίου βαρύνουν τον μισθωτή. Κατά την υπογραφή της 
συμβάσεως, ο μισθωτής θα προσκομίσει στην αρμόδια 
υπηρεσία την εγγυητική επιστολή της παρ. 5. Ανπαρέλθει 
άπρακτη η προθεσμία του ενός μηνάς από υπαιτιότητα 
του μισθωτή, αυτός στερείται του δικαιώματος μισθώσε¬ 
ως του πεδίου και η εγγυητική επιστολή της περ. δ της 
παρ. 3 του άρθρου 5 καταπίπτει υπέρ του Δημοσίου. 

7. Όρο σύμφωνα με τον οποίο ο μισθωτής οφείλει να 
προσκομίσει κατά την έναρξη της παραγωγικής διαδικα¬ 
σίας διαχείρισης του πεδίου εγγυητική επιστολή καλής 
εκτελέσεως των όρων της συμβάσεως, ύψους διπλάσιου 
του ελάχιστου μισθώματος, που θα αντικαθίσταται ανα¬ 
προσαρμοζόμενη ανά πενταετία. 

Άρθρο 10 

Σύμβαση μίσθωσης 

Στη σύμβαση μίσθωσης περιλαμβάνονται οι όροι της 
αποφάσεως εγκρίσεως της μίσθωσης που συμπληρώνο¬ 
νται με τους όρους των άρθρων της παρούσης αποφάσε¬ 
ως καιτις υποχρεώσεις που ο μισθωτής ανέλαβε μετηνοι- 
κονομικοτεχνική μελέτη. Πέραν των ανωτέρω, στη σύμ¬ 
βαση μίσθωσης περιλαμβάνονται και οι εξής πρόσθετοι 
όροι: 

1. Όρος ότι ο μισθωτής υποχρεούται στην καλή εκτέλε¬ 
ση των όρωντης σύμβασης και πιστή εφαρμογή της οικο- 
νομικοτεχνικής μελέτης διαφορετικά καταπίπτει η αντί¬ 
στοιχη εγγυητική επιστολή, η οποία αντικαθίσταται εντός 
μηνάς. Σε περίπτωση υπαίτιας υποτροπής ο μισθωτής κη¬ 
ρύσσεται έκπτωτος με παράλληλη κατάπτωση της αντί¬ 
στοιχης εγγυητικής επιστολής. 

2. Όρος ότι ο μισθωτής υποχρεούται, σε περίπτωση 
που το πεδίο είναι κατάλληλο για την παραγωγή ηλεκτρι¬ 
κής ενεργείας, να υπογράψει σύμβαση πώλησης γεω¬ 
θερμικού προϊόντος με τον κάτοχο της οικείας άδειας πα¬ 
ραγωγής, μέσα σε προθεσμία και σύμφωνα με τους 
όρους και το τίμημα που περιγράφονται λεπτομερώς στη 
συγγραφή υποχρεώσεων του άρθρου 10 του ν. 3175/ 
2003 και την άδεια παραγωγής. 

3. Όρος ότι ο μισθωτής υποχρεούται, εφόσον η διαχεί¬ 
ριση του γεωθερμικού πεδίου περιλαμβάνει και τη διανο¬ 
μή θερμικής ενέργειας σε τρίτους, να εφοδιασθεί εντός 
έξι μηνών από την υπογραφή του μισθωτηρίου συμβολαί¬ 
ου με την προβλεπόμενη από το άρθρο 14 του ν. 3175/ 
2003 άδεια διανομής. Σε αντίθετη περίπτωση ο υπαίτιος 
μισθωτής κηρύσσεται έκπτωτος με παράλληλη κατάπτω¬ 
ση της αντίστοιχης εγγυητικής επιστολής. 

4. Εντός τεσσάρων (4) μηνών από την έναρξη κάθε μι¬ 
σθωτικού έτους, με αρχή το δεύτερο μισθωτικό έτος, ο μι¬ 
σθωτής θα υποβάλλει στον εκμισθωτή έκθεση για τις ερ¬ 
γασίες που έγιναν το προηγούμενο έτος, τις ποσότητες 
προϊόντων, υποπροϊόντων και παραπροϊόντων που παρή- 
χθησαν και κατάσταση και αντίγραφα τιμολογίων πωλή- 
σεων αυτών. 

5. Όροι σχετικοί με τα προβλεπόμενα στα άρθρα 16,17, 
18, 19,20,21 και 22. 

6. Όρος ότι ο μισθωτής υποχρεούται, πριν από κάθε 
επέμβαση στο μίσθιο πεδίο, να εφοδιασθεί με τις προβλε- 
πόμενες από την ισχύουσα νομοθεσία για την άσκηση της 
δραστηριότητας διοικητικές άδειες και εγκρίσεις, όπως 
έγκριση περιβαλλοντικών όρων, έγκριση επεμβάσεως σε 
δάσος ή δασική έκταση, έγκριση του Υπουργού Πολιτι¬ 
σμού καθώς και έγκριση τεχνικής μελέτης που προβλέπε- 
ται από το άρθρο 4 του Κανονισμού Μεταλλευτικών και 
Λατομικών Εργασιών. Το Δημόσιο δεν φέρει ευθύνη σε 
περίπτωση πού απορριφθεί σχετικό αίτημα του μισθωτή 
καθώς και για τυχόν περιορισμούς ή/ και απαγορεύσεις 
που ενδεχομένως θατεθούν από τις αρμόδιες υπηρεσίες. 

7. Όροι που κρίνονται, σε κάθε συγκεκριμένη περίπτω¬ 
ση, σκόπιμοι για την διασφάλιση των συμφερόντων του 
Δημοσίου. 

8. Όρος ότι η μίσθωση διέπεται από τις διατάξεις του ν. 
3175/2003 και την παρούσα απόφαση. 

ΜΕΡΟΣΓ 

ΕΚΜΙΣΘΩΣΗ ΤΟΥ ΔΙΚΑΙΩΜΑΤΟΣ 
ΔΙΑΧΕΙΡΙΣΗΣ ΒΕΒΑΙΩΜΕΝΩΝ ΠΕΔΙΩΝ 

Άρθρο 11 

Τρόπος εκμίσθωσης 

Το δικαίωμα διαχείρισης βεβαιωμένων πεδίων εκμισθώ¬ 
νεται ύστερα από πλειοδοτικό διαγωνισμό με γραπτές 
σφραγισμένες προσφορές για χρονική περίοδο μέχρι εί¬ 
κοσι πέντε έτη με δικαίωμα μονομερούς παρατάσεως από 
το μισθωτή για πέντε επί πλέον έτη. 

Το ΙΓΜΕ και ο εκμισθωτής υποχρεούνται να παραδώ¬ 
σουν στον πλειοδότη όλα τα στοιχεία που τυχόν διαθέ¬ 
τουν για το εκάστοτε γεωθερμικό πεδίο. 

Άρθρο 12 
Διακήρυξη 

1. Στη διακήρυξη του πλειοδοτικού διαγωνισμού περι¬ 
λαμβάνονται απαραιτήτως: 

α. Στοιχεία που αναφέρονται στις περιπτώσεις α και β 
της παρ. 1 του άρθρου 3 της παρούσης αποφάσεως. 

β. Η διάρκεια της μισθώσεως κατά τα αναφερόμενα στο 
άρθρο 11. 

γ. Όρος ότι ο συναγωνισμός μεταξύ των διαγωνιζομέ- 
νων αναφέρεται: 

ι. στο ύψος του προϋπολογισμού, 

ιι. στη βιωσιμότητα της προτεινόμενης επένδυσης, 

ιιι. στο βαθμό ορθολογικής διαχείρισης του γεωθερμι¬ 


κού πεδίου με βάση οικονομοτεχνική μελέτη που υποβάλ¬ 
λεται, σύμφωνα με τα προβλεπόμενα παρακάτω, με την 
προσφορά για αξιολόγηση και 

ιν. στα κριτήρια που προβλέπονται για τη χορήγηση 
άδειας διανομής θερμικής ενέργειας σε τρίτους κατά το 
άρθρο 14 του ν. 3175/2003, εφόσον η διαχείριση περι¬ 
λαμβάνει και τη διανομή θερμικής ενέργειας σε τρίτους. 

Για την επιλογή του πλειοδότη εκτιμάται και η δυνατό¬ 
τητα αυτών που διαγωνίζονται να ανταποκριθούν στις 
υποχρεώσεις που αναλαμβάνουν με την προσφορά τους, 
όπως η δυνατότητα αυτή προκύπτει από την οικονομική 
και χρηματοδοτική τους ικανότητα και από τη σχετική 
εμπειρία τους σε ανάλογες επενδύσεις, η οποία μπορεί να 
αποδεικνύεται και μέσω συνεργασίας τους με ειδικούς 
επιστήμονες και φορείς. 

δ. Όρος ότι στο διαγωνισμό γίνονται δεκτά φυσικά και 
νομικά πρόσωπα, ημεδαπά και αλλοδαπά ή κοινοπραξίες 
αυτών. Εφόσον η διαχείριση περιλαμβάνει και τη διανομή 
θερμικής ενέργειας σε τρίτους, στο διαγωνισμό γίνονται 
δεκτά μόνο νομικά πρόσωπα. 

ε. Όρος ότι κάθε διαγωνιζόμενος οφείλει να παραδώσει 
στην Επιτροπή διενεργείας του διαγωνισμού, εντός του 
καθορισμένου στη διακήρυξη χρόνου, σφραγισμένο φά¬ 
κελο, ο οποίος θα περιέχει: 

ι. Τα στοιχεία ι, ιι, ιιι, ιν, ν, νι, της περίπτωσης στ. της παρ. 
1 του άρθρου 3. 

ιι. Οικονομοτεχνική μελέτη διαχείρισης του πεδίου (σε 
τρία αντίτυπα), διατυπωμένη στην ελληνική γλώσσα, οι 
προδιαγραφές της οποίας καθορίζονται στο Παράρτημα 
2 . 

ιιι. Φάκελο (σε τρία αντίτυπα) σύμφωνα με τον Κανονι¬ 
σμό Αδειών Παραγωγής και Προμήθειας Ηλεκτρικής 
Ενέργειας που εκδίδεται κατά τους όρους, τις προϋποθέ¬ 
σεις και τη διαδικασία του άρθρου 28 του ν. 2773/1999, 
εφόσον η διαχείριση περιλαμβάνει και τη διανομή θερμι¬ 
κής ενέργειας σε τρίτους. 

ιν. Στοιχεία σχετικά με την οικονομική επιφάνεια των 
διαγωνιζομένων και την επιστημονική και τεχνική τους 
υποδομή που αποδεικνύουντη δυνατότητά τους να αντα- 
ποκριθούν στις υποχρεώσεις που αναλαμβάνουν με την 
προσφοράτους. 

στ. Όρος ότι οι προσφορές πρέπει να είναι διατυπωμέ¬ 
νες στην ελληνική γλώσσα τα δε υποβαλλόμενα στοιχεία 
πρέπει να συνοδεύονται από μετάφραση στην ελληνική 
γλώσσα, η οποία, εάν δεν είναι επίσημη, θα συνοδεύεται 
από υπεύθυνη δήλωση του διαγωνιζομένου για την ακρί¬ 
βεια της μετάφρασης. Προσφορές που δεν έχουν διατυ¬ 
πωθεί στην ελληνική γλώσσα ή δεν συνοδεύονται από όλα 
τα απαιτούμενα στοιχεία δεν λαμβάνονται υπόψη. 

ζ. Όρος ότι η αξιολόγηση των προσφορών θα γίνει με 
βαθμολόγησή τους σύμφωνα με τα προβλεπόμενα στο 
άρθρο 13, 14 και 15. 

η. Το ύψος του αναλογικού μισθώματος το οποίο δεν 
πρέπει να είναι μικρότερο του 1 % ούτε μεγαλύτερο του 
3% της συνολικής αξίας των πωλήσεων (προϊόντων, πα¬ 
ραπροϊόντων, υποπροϊόντων). Τ ο ακριβές ποσοστό εξαρ- 
τάται από τις αντικειμενικές συνθήκες και δυσκολίες κάθε 
γεωθερμικού πεδίου (μέσο βάθος ταμιευτήρα, πίεση και 
χημική σύσταση των ρευστών, μέση παροχή των γεωτρή¬ 
σεων κ.λπ.) και προσδιορίζεται από την αρμόδια κατά το 
άρθρο 1 αρχή. 

θ. Όροι σχετικοί με τα προβλεπόμενα στα άρθρα 13,14 
και 15. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9045 


ι. Όροι που κρίνονται, σε κάθε συγκεκριμένη περίπτω¬ 
ση, σκόπιμοι για την διασφάλιση των συμφερόντων του 
Δημοσίου. Οι υπάρχουσες γεωτρήσεις του ΙΓΜΕ ή του 
Δημοσίου παραχωρούνται υποχρεωτικά στον πλειοδότη 
χωρίς πρόσθετο αντάλλαγμα. 

ια. Όρος ότι η προσφορά που θα υποβληθεί δεσμεύει 
τον πλειοδότη μέχρι την υπογραφή της σύμβασης. 

ιβ. Τα σχετικά με τη δημοσίευση της διακήρυξης. 

ιγ. Ο χρόνος και ο τόπος διεξαγωγής του διαγωνισμού 
καθώς και ο χρόνος και ο τόπος επαναλήψεώς του σε πε¬ 
ρίπτωση που το αποτέλεσμά του αποβεί άγονο ή δεν 
εγκριθεί από την αρμόδια κατά το άρθρο 1 αρχή. 

ιδ. Όρος ότι ο διαγωνισμός και η μίσθωση διέπονται από 
τις διατάξεις του ν. 3175/2003 και την παρούσα απόφαση. 

2. Περίληψη της διακήρυξης δημοσιεύεται τουλάχιστον 
54 ημέρες πριν από τη διεξαγωγή του διαγωνισμού στην 
Εφημερίδα των Ευρωπαϊκών Κοινοτήτων, σε μία ημερή¬ 
σια εφημερίδα των Αθηνών καθώς και σε μία κατά προτί¬ 
μηση ημερησία εφημερίδα που εκδίδεται στην έδρα του 
Νομού που κείταιτο πεδίο, εφόσον εκδίδεται. 

Άρθρο 13 

Διεξαγωγή του διαγωνισμού 

1.0 πλειοδοτικός διαγωνισμός λαμβάνει χώρα στον τό¬ 
πο που ορίζεται στη διακήρυξη ενώπιον Επιτροπής εκ 
τριών δημοσίων υπαλλήλων, που συγκροτείται με απόφα¬ 
ση της αρμόδιας κατά το άρθρο 1 αρχής. Η κατάθεση των 
ενσφράγιστων προσφορών στην επιτροπή είναι επιτρε¬ 
πτή μόνο κατά το χρονικό διάστημα που καθορίζεται στην 
διακήρυξη, μετά την παρέλευση του οποίου δεν γίνεται 
δεκτή καμία προσφορά. 

2. Πριν από την έναρξη του διαγωνισμού εξετάζεται από 
την Επιτροπή, που προβλέπεται στην προηγούμενη πα¬ 
ράγραφο, αν τηρήθηκαν οι οριζόμενες στην διακήρυξη 
και στο άρθρο 3 της παρούσης αποφάσεως προθεσμίες 
και δημοσιεύσεις και σε περίπτωση που διαπιστωθεί ότι 
δεν τηρήθηκαν, ο διαγωνισμός ματαιώνεται. 

3. Μετά την παρέλευση του χρόνου υποβολής των, οι 
προσφορές αποσφραγίζονται από την Επιτροπή και ανα¬ 
κοινώνονται τα βασικά στοιχεία κάθε προσφοράς. 

4. Προσφορές που δεν έχουν διατυπωθεί στην ελληνική 
γλώσσα ή δεν συνοδεύονται από όλα τα απαιτούμενα 
στοιχεία, μεταφρασμένα στην ελληνική γλώσσα, δεν υπό- 
κεινται σε αξιολόγηση. 

5. Από τις έγκυρες κατά τα προαναφερθέντα προσφο¬ 
ρές, αποστέλλονται από τον πρόεδρο της Επιτροπής στη 
Ρυθμιστική Αρχή Ενέργειας (Ρ.Α.Ε.) ένα αντίτυπο της οι¬ 
κονομοτεχνικής μελέτης διαχείρισης του πεδίου καθώς 
και του φακέλου των περιπτώσεων ε.ιιι καιε. ιν της παρα¬ 
γράφου 1 του άρθρου 12 των προσφορών που περιλαμ¬ 
βάνουν και τη διανομή θερμικής ενέργειας σε τρίτους. Η 
Ρ.Α.Ε. οφείλει να αξιολογήσει και να βαθμολογήσει κάθε 
προσφορά, σύμφωνα με τα προβλεπόμενα στην παρά¬ 
γραφο 2 του Παραρτήματος 3 και να αποστείλει την βαθ¬ 
μολογία με την αιτιολογία εντός δεκαπέντε ημερών στην 
Επιτροπή διενεργείας του διαγωνισμού. 

6. Μετά τη λήψη της αξιολόγησης από τη Ρ.Α.Ε. η Επι¬ 
τροπή προβαίνει στην αξιολόγηση, βαθμολόγηση κάθε 
προσφοράς με βάση τα τεχνικά και οικονομικά στοιχεία 
που υποβάλλουν οι υποψήφιοι σύμφωνα με τους όρους 
της διακήρυξης και στην κατάταξη των προσφορών με 
κριτήρια και μεθοδολογία που αναλύονται στο Παράρτη¬ 
μα 3. 


7. Από τις έγκυρες κατά τα προαναφερθέντα προσφο¬ 
ρές, επιλέγεται η προσφορά με τη μεγαλύτερη βαθμολο¬ 
γία. 

8. Για το διαγωνισμό συντάσσεται πρακτικό στο οποίο 
αναγράφονται οι τηρηθείσες διατυπώσεις, οι συμμετα- 
σχόντες σε αυτόν, η προσφορά του καθενός και ο ανα- 
δειχθείς πλειοδότης. Το πρακτικό υπογράφεται από τα 
μέλη της Επιτροπής και υποβάλλεται εντός μηνός από τη 
διεξαγωγή του διαγωνισμού στην αρμόδια κατά το άρθρο 
1 αρχή, με πρόταση για το συμφέρον ή όχι του αποτελέ¬ 
σματος του διαγωνισμού. 

9. Εντός δύο ημερών από την παρέλευση της προθε¬ 
σμίας, που ορίζεται στην προηγούμενη παράγραφο, όσοι 
συμμετείχαν στο διαγωνισμό δικαιούνται να λάβουν γνώ¬ 
ση του πρακτικού της επιτροπής και σε τρεις ημέρες από 
τότε που έλαβαν γνώση αυτού, δικαιούνται να ασκήσουν 
ένσταση για ενδεχόμενες παραλείψεις ενώπιον της αρ¬ 
μόδιας κατά το άρθρο 1 αρχής, που αποφαίνεται εντός 
προθεσμίας δεκαπέντε ημερών από την άσκηση της έν¬ 
στασης. 

Άρθρο 14 

Απόφαση κατακύρωσηςτου 
αποτελέσματος του διαγωνισμού. 

1. Η αρμόδια κατά το άρθρο 1 αρχή, αφού αποφανθεί 
επί των ενστάσεων που ήθελαν τυχόν υποβληθεί, εκδίδει 
απόφαση για την έγκριση ή όχι του αποτελέσματος του 
διαγωνισμού, η οποία επιδίδεται με απόδειξη στον πλειο¬ 
δότη και σε όλους όσους συμμετείχαν στο διαγωνισμό. 

2. Σε περίπτωση κατά την οποία δεν υποβληθεί προ¬ 
σφορά ή δεν εγκριθεί το αποτέλεσμα του διαγωνισμού, 
αυτός επαναλαμβάνεται υποχρεωτικώς στην ημερομηνία 
που καθορίζεται στη δημοσιευθείσα διακήρυξη. 

3. Σε περίπτωση εγκρίσεως του αποτελέσματος του 
διαγωνισμού, στην απόφαση της παραγράφου 1 περι¬ 
λαμβάνονται απαραιτήτως: 

α. Τα στοιχεία του αναδειχθέντος πλειοδότη και της 
προσφοράς του. 

β. Σε περίπτωση που πλειοδότης είναι κοινοπραξία, 
όρος σύμφωνα με τον οποίο οι κοινοπρακτούντες οφεί¬ 
λουν εντός προθεσμίας που καθορίζεται στη διακήρυξη 
να συστήσουν εταιρεία. Αν παρέλθει άπρακτη η ως άνω 
προθεσμία οι κοινοπρακτούντες στερούνται του δικαιώ¬ 
ματος μισθώσεως του υπό εκμίσθωση πεδίου και η εγ¬ 
γυητική επιστολή συμμετοχής στο διαγωνισμό του άρ¬ 
θρου 3 παρ. 1 περ. στ.νι καταπίπτει υπέρ του Δημοσίου. 

γ. Το ελάχιστο μίσθωμα που υποχρεούται ο μισθωτής 
να καταβάλλει μετά την παρέλευση του χρόνου κατα¬ 
σκευής των προβλεπόμενων από την οικονομοτεχνική με¬ 
λέτη εγκαταστάσεων. Το ελάχιστο μίσθωμα καθορίζεται 
με βάση το ύψος του αναλογικού μισθώματος, τις προ- 
βλεπόμενες από την οικονομοτεχνική μελέτη ελάχιστες 
πωλήσεις ή σε περίπτωση ίδιας χρήσης, τις ελάχιστες κα¬ 
ταναλώσεις και το αποφευγόμενο κόστος κάλυψής τους 
με τη φθηνότερη συμβατική ενέργεια που είναι διαθέσιμη 
στην περιοχή. 

δ. Όρος σύμφωνα με τον οποίο ο πλειοδότης οφείλει να 
προσκομίσει εγγυητική επιστολή αναγνωρισμένης Τράπε- 
ζας ποσού ίσου προς το 3% της αξίας των συναφών έργων 
και εγκαταστάσεων που προβλέπονται από την οικονομο¬ 
τεχνική μελέτη, ισχύ ος κατά ένα (1) έτος μεγαλύτερης από 
τη διάρκεια πραγματοποιήσεως των εν λόγω έργων και 
εγκαταστάσεων. Η εγγυητική αυτή επιστολή επιστρέφεται 

στο μισθωτή μετά την πιστοποίηση των έργων και εγκατα¬ 
στάσεων, που θα προβλέπει η τεχνικοοικονομική μελέτη. 
Αδικαιολόγητη απόκλιση από τα προβλεπόμενα στη μελέ¬ 
τη, σχετικά με την πραγματοποίηση των έργων και εγκα¬ 
ταστάσεων εκμετάλλευσης του μισθίου, μπορεί να επιφέ¬ 
ρει, με απόφαση του εκμισθωτή, την ολική ή μερική κατά¬ 
πτωση της εγγυήσεως υπέρ του Δημοσίου. 

ε. Όρος σύμφωνα με τον οποίο ο πλειοδότης οφείλει να 
υποβάλει κατά την έναρξη της παραγωγικής διαδικασίας 
διαχείρισης του πεδίου εγγυητική επιστολή καλής εκτε- 
λέσεως των όρων της σύμβασης, ύψους διπλάσιου του 
ελάχιστου μισθώματος, που θα αντικαθίσταται αναπρο¬ 
σαρμοζόμενη ανά πενταετία. 

στ. Όρος σύμφωνα με τον οποίο ο πλειοδότης οφείλει 
εντός συγκεκριμένης προθεσμίας, καθοριζομένης στην 
διακήρυξη, να υποβάλει σε περίπτωση των περιοχών του 
άρθρου 24 του ν. 1892/1990 στην αρμόδια υπηρεσία την 
προβλεπόμενη από το άρθρο 26 του ν. 1892/1990, όπως 
τροποποιήθηκε με το ν. 2398/1996 απόφαση. Αν παρέλθει 
άπρακτη η προθεσμία των τριών (3) μηνών από υπαιτιό¬ 
τητα του πλειοδότη, αυτός στερείται του δικαιώματος μι¬ 
σθώσεως του πεδίου και η εγγυητική επιστολή συμμετο¬ 
χής στο διαγωνισμό καταπίπτει υπέρ του δημοσίου. 

ζ. Όρος σύμφωνα με τον οποίο ο πλειοδότης οφείλει 
εντός μηνός από την επίδοση της εγκριτικής αποφάσεως 
ή τη σύσταση της εταιρείας ή την έγκριση του άρθρου 26 
του ν. 1892/1990, εφόσον απαιτούνται, να προσέλθει ενώ¬ 
πιον συμβολαιογράφου για την υπογραφή της σύμβασης 
μίσθωσης. Το αναλογικό τέλος χαρτοσήμου και όλες οι 
δαπάνες για την σύνταξη του μισθωτηρίου συμβολαίου 
βαρύνουν τον πλειοδότη. Κατά την υπογραφή της συμ- 
βάσεως ο μισθωτής θα προσκομίσει στην αρμόδια υπη¬ 
ρεσία την εγγυητική επιστολή της περ. δ. Αν παρέλθει 
άπρακτη η προθεσμία του ενός μηνός από υπαιτιότητα 
του μισθωτή, αυτός στερείται του δικαιώματος μισθώσε¬ 
ως του πεδίου και η εγγυητική επιστολή συμμετοχής στο 
διαγωνισμό καταπίπτει υπέρ του Δημοσίου. 

Άρθρο 15 

Σύμβαση μίσθωσης 

Στη σύμβαση μίσθωσης περιλαμβάνονται οι όροι της 
διακηρύξεως και της αποφάσεως εγκρίσεως του αποτε¬ 
λέσματος του διαγωνισμού που συμπληρώνονται με τους 
όρους των άρθρων της παρούσης αποφάσεως και τις 
υποχρεώσεις που ο μισθωτής ανέλαβε με την προσφορά 
και την οικονομικοτεχνική μελέτη. Πέραν των ανωτέρω, 
στη σύμβαση μίσθωσης περιλαμβάνονται και οι εξής πρό¬ 
σθετοι όροι: 

1. Όρος ότι ο μισθωτής υποχρεούται στην καλή εκτέλε¬ 
ση των όρων της σύμβασης και την πιστή εφαρμογή της 
οικονομικοτεχνικής μελέτης διαφορετικά καταπίπτει η 
αντίστοιχη εγγυητική επιστολή, η οποία αντικαθίσταται 
εντός μηνός. Σε περίπτωση υπαίτιας υποτροπής ο μισθω¬ 
τής κηρύσσεται έκπτωτος με παράλληλη κατάπτωση της 
αντίστοιχης εγγυητικής επιστολής. 

2. Όρος ότι ο μισθωτής υποχρεούται, σε περίπτωση 
που το πεδίο είναι κατάλληλο για την παραγωγή ηλεκτρι¬ 
κής ενεργείας, να υπογράψει σύμβαση πώλησης γεω¬ 
θερμικού προϊόντος με τον κάτοχο της άδειας παραγω¬ 
γής, μέσα σε προθεσμία και σύμφωνα με τους όρους και 
το τίμημα που περιγράφονται λεπτομερώς στη συγγραφή 
υποχρεώσεων του άρθρου 10 του ν. 3175/2003 και στην 
άδεια παραγωγής. 


3. Όρος ότι ο μισθωτής υποχρεούται, εφόσον η διαχεί¬ 
ριση περιλαμβάνει και τη διανομή θερμικής ενέργειας σε 
τρίτους, να εφοδιασθεί εντός έξι μηνών από την υπογρα¬ 
φή της σύμβασης μίσθωσης με την προβλεπόμενη από το 
άρθρο 14 του ν. 3175/2003 άδεια διανομής. Σε αντίθετη 
περίπτωση ο υπαίτιος μισθωτής κηρύσσεται έκπτωτος με 
παράλληλη κατάπτωση της αντίστοιχης εγγυητικής επι¬ 
στολής. 

4. Εντός τεσσάρων (4) μηνών από την έναρξη κάθε μι¬ 
σθωτικού έτους, με αρχή το δεύτερο μισθωτικό έτος, ο μι¬ 
σθωτής θα υποβάλλει στον εκμισθωτή έκθεση για τις ερ¬ 
γασίες που έγιναν το προηγούμενο έτος, τις ποσότητες 
προϊόντων, υποπροϊόντων και παραπροϊόντων που παρή- 
χθησαν και κατάσταση και αντίγραφα τιμολογίων πωλή- 
σεων αυτών. 

5. Όροι σχετικοί με τα προβλεπόμενα στα άρθρα 16,17, 
18, 19,20,21 και 22. 

6. Όρος ότι ο μισθωτής υποχρεούται, πριν από κάθε 
επέμβαση στον μίσθιο πεδίο, να εφοδιασθεί με τις προ- 
βλεπόμενες από την ισχύουσα νομοθεσία για την άσκηση 
της δραστηριότητας διοικητικές άδειες και εγκρίσεις, 
όπως έγκριση περιβαλλοντικών όρων, έγκριση επεμβά- 
σεως σε δάσος ή δασική έκταση, έγκριση του Υπουργού 
Πολιτισμού καθώς και έγκριση τεχνικής μελέτης που προ- 
βλέπεται από το άρθρο 4 του Κανονισμού Μεταλλευτικών 
και Λατομικών Εργασιών. Το Δημόσιο δεν φέρει ευθύνη 
σε περίπτωση πού απορριφθεί σχετικό αίτημα του μισθω¬ 
τή καθώς και για τυχόν περιορισμούς ή/ και απαγορεύ¬ 
σεις που ενδεχομένως θα τεθούν από τις αρμόδιες υπη¬ 
ρεσίες. 

7. Όροι που κρίνονται, σε κάθε συγκεκριμένη περίπτω¬ 
ση, σκόπιμοι για την διασφάλιση των συμφερόντων του 
Δημοσίου. 

8. Όρος ότι η μίσθωση διέπεται από τις διατάξεις του ν. 
3175/2003 και την παρούσα απόφαση. 

ΜΕΡΟΣ Δ 

ΕΛΕΓΧΟΣ ΣΥΜΒΑΣΕΩΝ - ΔΙΑΧΕΙΡΙΣΗ ΠΕΔΙΩΝ 
Άρθρο 16 

Εγκατάσταση μισθωτού 

1. Ο μισθωτής εγκαθίσταται στο χώρο ή το πεδίο μετά 
την υπογραφή της σχετικής συμβάσεως και την παράδο¬ 
ση του μισθίου,των στοιχείωνπου διαθέτειτο Ι.Γ.Μ.Ε. κα¬ 
θώς και των ερευνητικών έργων και γεωτρήσεων που 
έχουν εκτελεσθεί από το Δημόσιο ή το Ι.Γ.Μ.Ε. 

2. Πριν από την παράδοση του μισθίου πραγματοποιεί¬ 
ται από το μισθωτή οροσήμανσή του με τεχνητά και ευ¬ 
κρινή σταθερά ορόσημα καθ’ όλη την περίμετρο. Τα ορό¬ 
σημα αποτελούνται από στυλίσκους ετοίμου σκυροδέμα¬ 
τος συνολικού ύψους 1 μέτρου, ενώ πενήντα τουλάχιστον 
εκατοστά θα βρίσκονται υπεράνω της επιφάνειας του 
εδάφους. Τα τεύχη της οριοθετήσεως υποβάλλονται 
στην αρμόδια κατά το άρθρο 1 αρχή εντός μηνός απάτην 
υπογραφή της συμβάσεως. 

3. Μετά την υποβολή των τευχών οριοθετήσεως και τον 
έλεγχό τους από τριμελή επιτροπή που συγκροτείται με 
απόφαση της αρμόδιας κατά το άρθρο 1 αρχής, συντάσ- 
σεται πρωτόκολλο παραδόσεως και παραλαβής του μι¬ 
σθίου και των αναφερόμενων στην παρ. 1 στοιχείων, που 
υπογράφεται από την επιτροπή και από τον μισθωτή ή τον 
νόμιμο εκπρόσωπό του. 

Άρθρο 17 

Λοιπές υποχρεώσεις μισθωτή 

Εκτός από τις υποχρεώσεις που αναφέρονται στην παρ. 
1 του άρθρου 6 του ν. 3175/ 2003 και στα προηγούμενα 
άρθρα, ο μισθωτής υποχρεούται: 

1. Να προβαίνει, στις περιπτώσεις που προβλέπεται η 
δυνατότητα μονομερούς παράτασης της μίσθωσης, στην 
παράταση της μίσθωσης, η οποία θα γίνεται με μονομερή 
συμβολαιογραφική πράξη, που θα καταρτίζεται ένα (1) 
μήνα τουλάχιστον πριν από τη λήξη της μίσθωσης και θα 
κοινοποιείται στον εκμισθωτή μέσα στην ίδια προθεσμία. 
Η παράλειψη του μισθωτή για οποιονδήποτε λόγο να προ- 
βεί στην εμπρόθεσμη σύνταξη της μονομερούς δηλώσε- 
ως ενώπιον Συμβολαιογράφου και στην εμπρόθεσμη κοι¬ 
νοποίηση στον εκμισθωτή συνεπάγεται τη λύση της συμ- 
βάσεως, οι δε εγγυητικές επιστολές επιστρέφονται, 
εφόσον ο μισθωτής έχει εκπληρώσει μέχρι τότε τις συμ¬ 
βατικές του υποχρεώσεις. 

2. Εντός τεσσάρων (4) μηνών από τη λήξη κάθε ημερο¬ 
λογιακού έτους, να υποβάλλει στον εκμισθωτή έκθεση για 
τη δραστηριότητα που ανέπτυξε κατά το έτος αυτό. Η έκ¬ 
θεση αυτή πρέπει να αναφέρεται στις εργασίες έρευνας 
και διαχείρισης του μισθίου, στις πραγματοποιηθείσες 
επενδύσεις, στο ύψος και τα ποιοτικά χαρακτηριστικάτης 
επιτευχθείσης παραγωγής εμπορευσίμων προϊόντων και 
στη διάθεση αυτών (ποσότητες, ποιότητες, τιμές). Αντί¬ 
γραφο της έκθεσης αποστέλλεται στο Υπουργείο Ανά¬ 
πτυξης και το Ι.Γ.Μ.Ε. Η μη υποβολή των στοιχείων, εκθέ¬ 
σεων, επιφέρει την, κατόπιν αποφάσεως του εκμισθωτή, 
κατάπτωση ποσοστού απάτην αντίστοιχη εγγύηση καλής 
εκτελέσεως ίσου προς 30% αυτής. 

3. Να τοποθετήσει με ποινή κατάπτωσης ποσοστού από 
την αντίστοιχη εγγύηση καλής εκτελέσεως: 

α. Στο στόμιο κάθε γεώτρησης υδρομετρητές και θερ¬ 
μόμετρα. 

β. Στο στόμιο κάθε παραγωγικής γεώτρησης θερμιδο- 
μετρητές και πιεσόμετρα. 

4. Να επιδεικνύει δραστηριότητα για την αξιοποίηση 
του μισθίου σύμφωνα με τους κανόνες της επιστήμης και 
της τεχνικής, τις σχετικές διατάξεις της ελληνικής νομο¬ 
θεσίας και τους εκάστοτε ισχύοντες κανονισμούς, καθώς 
και ανάλογη με τη σπουδαιότητα και σημασία του πεδίου. 
Αδικαιολόγητη διακοπή των εργασιών διαχείρισης, που 
δεν οφείλεται σε λόγους ανωτέρας βίας, επί μία διετία, 
επιφέρει την κήρυξη, κατ’ εφαρμογή του άρθρου 21, έκ¬ 
πτωτου του μισθωτή και την κατάπτωση της σχετικής εγ¬ 
γυητικής επιστολής υπέρ του Δημοσίου. 

Άρθρο 18 

Υπολογισμός, βεβαίωση και διάθεση μισθωμάτων. 

1. Μετά την παρέλευση του χρόνου κατασκευής των 
προβλεπόμενων από την οικονομοτεχνική μελέτη εγκα¬ 
ταστάσεων ο μισθωτής υποχρεούται, σύμφωνα με τα άρ¬ 
θρα 9, 12 και 14, να καταβάλλει στο Ελληνικό Δημόσιο, για 
κάθε μισθωτικό έτος, αναλογικό και ελάχιστο μίσθωμα. 

2. Η αξία των πωλουμένων προϊόντων, παραπροϊόντων, 
υποπροϊόντων για τον υπολογισμό τού αναλογικού μισθώ¬ 
ματος, θα προκύπτει από τα αντίγραφα τιμολογίων καιλοι- 
πά για τον σκοπό αυτό αποδεικτικά στοιχεία, τα οποία θα 
υποβάλλονται στον εκμισθωτή εντός δύο (2) μηνών απότη 
λήξη κάθε ημερολογιακού έτους. Η μη υποβολή των ως 
άνω στοιχείων εντός τής ως άνω προθεσμίας ή η υποβολή 


αναληθών στοιχείων δύναται να επιφέρει την δυνάμει σχε¬ 
τικής αποφάσεως του εκμισθωτή επιβολή στο μισθωτή 
προστίμου, το ύψος του οποίου δεν δύναται να υπερβαίνει 
το 30% της κατατεθειμένης εγγυήσεως, και θα εισπράττε- 
ται από αυτή. Σε περίπτωση ιδιοχρησιμοποιήσεως προϊό¬ 
ντων ή παραπροϊόντων ή υποπροϊόντων το αναλογικό μί¬ 
σθωμα θα προσδιορίζεται με βάση προγενέστερα τιμολό¬ 
για. Σε περίπτωση ελλείψεως τέτοιων στοιχείων για τον 
προσδιορισμό της τιμής πωλήσεως θα λαμβάνεται υπόψη 
το κόστος λειτουργίας και το επιχειρηματικό κέρδος. 

Το αναλογικό μίσθωμα θα βεβαιώνεται ως δημόσιο έσο¬ 
δο. Το αναλογικό μίσθωμα θα καταβάλλεται από τη μι- 
σθώτρια εφάπαξ εντός ενός (1) μηνάς απάτης βεβαιώσε- 
ώςτου στο Δημόσιο Ταμείο. Εντός της αυτής προθεσμίας 
θα υποβάλλεται από τον μισθωτή στον εκμισθωτή το οι¬ 
κείο τριπλότυπο εισπράξεως. 

3. Η μισθώτρια υποχρεούται στην καταβολή ελάχιστου 
μισθώματος, που καθορίζεται σύμφωνα μετά προβλεπό- 
μενα στην παρ. 4 του άρθρου 9 και την παρ. 3γ του άρ¬ 
θρου 14. Το ως άνω ελάχιστο μίσθωμα θα βεβαιώνεται 
στην αρχή κάθε έτους και θα συμψηφίζεται με το αναλο¬ 
γικό μίσθωμα, θα καταβάλλεται δε σύμφωνα με τα προ- 
βλεπόμενα στην άνω παρ. 2. 

4. Η καθυστέρηση πληρωμής του οφειλομένου στο Δη¬ 
μόσιο μισθώματος (ελάχιστου ή αναλογικού) πέραν των 
τριών (3) μηνών από τη βεβαίωσή του, επιφέρει την έκ¬ 
πτωση του μισθωτή από τα μισθωτικά του δικαιώματα και 
την κατάπτωση της σχετικής εγγυητικής επιστολής καλής 
εκτελέσεως υπέρ του Δημοσίου. 

Άρθρο 19 

Έλεγχος όρων της συμβάσεως, κυρώσεις 

1. Ο έλεγχος της εκτελέσεως των όρων της σύμβασης 
διενεργείται από τον εκμισθωτή είτε με βάση τα υποβαλ¬ 
λόμενα από τον μισθωτή στοιχεία ή με αυτοψία υπαλλή¬ 
λων του ή με έλεγχο των λογιστικών στοιχείων του μισθω¬ 
τή. 

2. Σε περίπτωση διαπιστώσεως μη συμμορφώσεωςτου 
μισθωτή προς τους όρους της σύμβασης, για τους οποί¬ 
ους δεν προβλέπεται η ποινή έκπτωσης, ο εκμισθωτής εκ¬ 
δίδει απόφαση που επιδίδεται με απόδειξη στο μισθωτή, 
με την οποία: 

α. διατάσσεται η κατάπτωση ποσοστού της αντίστοιχης 
εγγυητικής επιστολής. 

β. τάσσεται προθεσμία για την συμμόρφωσή του. 

Σε περίπτωση υποτροπής μπορεί, με απόφαση του εκ¬ 
μισθωτή, να κηρυχθεί ο μισθωτής έκπτωτος και το σύνο¬ 
λο της ως άνω εγγυήσεως να καταπέσει υπέρ του Δημο¬ 
σίου 

3. Το μέρος της εγγυητικής επιστολής που καταπίπτει 
υπέρ του Δημοσίου στις προβλεπόμενες από τα οικεία 
άρθρα της συμβάσεως περιπτώσεις πρέπει να συμπλη¬ 
ρώνεται το βραδύτερο εντός ενός (1) μηνός. Η μη έγκαι¬ 
ρη κατά τα ανωτέρω αντικατάσταση ή συμπλήρωση της 
εγγυητικής επιστολής επιφέρει την έκπτωση του μισθωτή 
και τη λύση της συμβάσεως με απόφαση του εκμισθωτή. 

Άρθρο 20 

Παραίτηση του μισθωτή 

1.0 μισθωτής δικαιούται να παραιτηθεί της μισθώσεως, 
εφόσον δεν αποδεχθεί τις τροποποιήσεις που θα επιφέ¬ 
ρει ο εκμισθωτής στο πρόγραμμα ερευνητικών εργασιών 
της περ. 1 του άρθρου 6. 

2. Μετά την παρέλευση της ερευνητικής περιόδου ο μι¬ 
σθωτής δικαιούται να παραιτηθεί της μισθώσεως οποτε¬ 
δήποτε θελήσει, εφόσον έχει εκπληρώσει τις μέχρι τότε 
υφιστάμενες συμβατικές του υποχρεώσεις. Η παραίτηση 
στην περίπτωση αυτή γίνεται με έγγραφη δήλωση του μι¬ 
σθωτή, η οποία υποβάλλεται στον εκμισθωτή, έξι (6) μή¬ 
νες νωρίτερα. 

Άρθρο 21 

Έκπτωση του μισθωτή 

1. Η έκπτωση του μισθωτή από τα μισθωτικά του δικαι¬ 
ώματα για παραβάσεις όρων, όπως προβλέπεται στα άρ¬ 
θρα της συμβάσεως, απαγγέλλεται με απόφαση του εκμι¬ 
σθωτή και ισχύει από της επιδόσεως της αποφάσεως αυ¬ 
τής στον μισθωτή. 

2. Η κήρυξη έκπτωσης του μισθωτή, κατά τα οριζόμενα 
στην παρ. 1, επιφέρει τη λύση της μισθώσεως, τόσο για 
τον μισθωτή όσο και για κάθε τρίτο που έλκει δικαιώματα 
από αυτόν, η δε κατατεθειμένη από τον μισθωτή σχετική 
εγγύηση καταπίπτει υπέρ του Δημοσίου. 

Άρθρο 22 

Δύση της σύμβασης μίσθωσης 

1. Μετά τη λύση της σύμβασης μίσθωσης για οιονδήπο- 
τε λόγο (κανονική λήξη της ισχύος της, παραίτηση ή έκ¬ 
πτωση του μισθωτή κ.τ.λ.), όλες οι κτιριακές εγκαταστά¬ 
σεις, γεωτρήσεις και λοιπά έργα που έγιναν από το μι¬ 
σθωτή, για τις ανάγκες αξιοποίησης του μισθίου, 
περιέρχονται στην κυριότητα του Δημοσίου, χωρίς κατα¬ 
βολή οποιοσδήποτε αποζημίωσης, εκτός από τις κτιρια- 
κές εγκαταστάσεις που έχουν ανεγερθεί σε ιδιωτικές 
εκτάσεις του μισθωτή ή τρίτων. 

2. Μετά την κατά τα άνω λύση της μίσθωσης οι εδαφικές 
εκτάσεις, που απαλλοτριώθηκαν για τις ανάγκες αξιοποί- 
ησηςτου μισθίου, περιέρχονται στη διαχείριση του Δημο¬ 
σίου. 

3. Μετά τη λύση της μίσθωσης και εφόσον ο μισθωτής 
έχει εκπληρώσει τις υποχρεώσεις του, οι οποίες απορρέ¬ 
ουν από τη σχετική σύμβαση, δικαιούται εντός έξι (6) μη¬ 
νών και με την παρουσία εκπροσώπου του Δημοσίου να 
αποκομίσει τα υλικά και κινητά μέρη των μηχανημάτων, τα 
οποία εγκατέστησε ο ίδιος στο μίσθιο, εφόσον δεν προ- 
καλείται βλάβη σε αυτά ή στον προορισμό τους. 

4. Άν ο μισθωτής δεν κάνει χρήση του δικαιώματος του 
να αποκομίσει, κατά τα άνω οριζόμενα, τα κινητά μηχα¬ 
νήματα, αυτά περιέρχονται αυτοδικαίως στην κυριότητα 
και κατοχή του Δημοσίου, χωρίς την καταβολή οποιοσδή¬ 
ποτε αποζημίωσης στο μισθωτή ή τρίτο, που τυχόν έχει δι¬ 
καίωμα αποζημιώσεως έναντι του μισθωτή ή έλκει οποια¬ 
δήποτε ενοχικά δικαιώματα επ’ αυτών. 

5. Εντός εξήντα (60) ημερών από τη λύση της μίσθωσης 
και με τη σύμπραξη και των δύο συμβαλλομένων μερών 
γίνεται επιτόπια απογραφή των απαλλοτριωθεισών εδα¬ 
φικών εκτάσεων και των εγκαταστάσεων του μισθίου, των 
οποίων η κυριότητα περιέρχεται στο Δημόσιο, καθώς και 
των κινητών μηχανημάτων και των υλικών. Σε περίπτωση 
που κάποιο από τα συμβαλλόμενα μέρη δεν συμπράξει, 
για οιονδήποτε λόγο, η απογραφή γίνεται από τον άλλο 
(στην περίπτωση τού εκμισθωτή η απογραφή γίνεται από 
επιτροπή υπαλλήλων του). Αντίγραφο του σχετικού πρα¬ 
κτικού κοινοποιείται στον αντισυμβαλλόμενο με δικαστι¬ 
κό επιμελητή. 

6. Με τη λύση της μίσθωσης, ο μισθωτής υποχρεούται 


να παραδώσει το μίσθιο στο Δημόσιο, διαφορετικά είναι 
υποχρεωμένος να καταβάλλει ως ποινική ρήτρα στο Δη¬ 
μόσιο ποσό, που καθορίζεται από τον εκμισθωτή στη σύμ¬ 
βαση, για κάθε ημέρα καθυστέρησης και ως αποζημίωση 
το ελάχιστο αναλογικό μίσθωμα ,που αντιστοιχεί στο χρό¬ 
νο της αυθαίρετης παρακράτησης, με βάση το αναλογικό 
μίσθωμα της τελευταίας περιόδου καθώς και πρόσθετη 
αποζημίωση για τις τυχόν οποιεσδήποτε ζημίες του εκμι¬ 
σθωτή από την αντισυμβατική συμπεριφορά του. Τ ο ποσό 
της ποινικής ρήτρας αναπροσαρμόζεται ανά δετία κατά 
ποσοστό 15%. 

Άρθρο 23 

Η απόφαση αυτή να δημοσιευθεί στην Εφημερίδα της 
Κυβερνήσεως αφότου και ισχύει. 


ΠΑΡΑΡΤΗΜΑ 1 

ΠΡΟΔΙΑΓΡΑΦΕΣ ΤΕΧΝΙΚΗΣ ΕΚΘΕΣΕΩΣ ΠΟΥ 
ΥΠΟΒΑΛΛΕΤΑΙ ΑΠΟ ΤΟΝ ΕΝΔΙΑΦΕΡΟΜΕΝΟ 

1.0 ενδιαφερόμενος οφείλει να υποβάλει τεχνική έκθε¬ 
ση η οποία πρέπει να περιλαμβάνει: 

α. Περιγραφή του χώρου ή του πεδίου με πλήρες τρι¬ 
γωνομετρικό τοπογραφικό σχεδιάγραμμα (εξαρτημένο 
απ’ το κέντρο φύλλου χάρτη κλ. 1:100000). 

β. Γεωλογικά στοιχεία και γεωλογική χαρτογράφηση 
του χώρου ή του πεδίου με τις ακριβείς θέσεις των γεω¬ 
τρήσεων και λοιπών ερευνητικών έργων που εκτελέσθη- 
καν. 

γ. Περιγραφή των γεωτρήσεων και λοιπών ερευνητικών 
έργων που εκτελέσθηκαν με τις απαραίτητες τομές. 

δ. Αναλυτικά αποτελέσματα των μετρήσεων που εκτε¬ 
λέσθηκαν σε κάθε γεώτρηση και των δοκιμών άντλησης. 

ε. Προσδιορισμό με βάση τα παραπάνω ερευνητικά έρ¬ 
γα της γεωμετρίας του ταμιευτήρα και της έκτασης του 
πεδίου. Υπολογισμό της τυπικής απόκλισης του ως άνω 
προσδιορισμού με βαθμό εμπιστοσύνης μεγαλύτερο του 
90%. 

στ. Προσδιορισμό με βάση τα παραπάνω ερευνητικά 
έργα και μετρήσεις των κατωτέρω ποιοτικών στοιχείων 
του πεδίου: 

ι. Της θερμοκρασιακής κατανομής του ταμιευτήρα και 
της θερμοκρασίας εξόδου των ρευστών στην επιφάνεια 
(έξοδο των γεωτρήσεων). 

ιι. Των δεδομένων παροχής και πίεσης ρευστού. 

ιιι. Στοιχείωντωνχαρακτηριστικώντου ρευστού (χημική 
σύσταση) όπως αναφέρονται παρακάτω: 

• ποσοστού υγρής και αέριας φάσης. 

• χημικής ανάλυσης του νερού για τα στοιχεία 5ί02, 
Να+, Κ+, Ωβ+ 2, Μρ, Η003 - 003-2, 504,-2 Η8-, ΟΙ-, Ρ-, 
ΑΙ+3,ΤΌ.5.,Ρθ+2,+3 

• ανάλυσης αέριας φάσης ως προς τα 002, ΟΗ4, Η25, 
02, Η2, Ν2, ΝΗ3. Περιεκτικότητας σε ραδιενεργά στοι¬ 
χεία (ράδιο, υ, ραδόνιο). 

• πιθανών παραπροϊόντων και υποπροϊόντων. 

ζ. Υπολογισμό της τυπικής απόκλισης των ως άνω προσ¬ 
διορισμών με βαθμό εμπιστοσύνης μεγαλύτερο του 90%. 

2. Η έκθεση πρέπει να υπογράφεται από πτυχιούχο γε¬ 
ωλόγο, μέλος του Γ.Ε.Ω.Τ.Ε.Ε., τα δε τοπογραφικό σχε¬ 
διαγράμματα από διπλωματούχο Μηχανικό ή τεχνικό που 
προβλέπεται από την κείμενη νομοθεσία. 

ΠΑΡΑΡΤΗΜΑ 2 

ΠΡΟΔΙΑΓΡΑΦΕΣ ΟΙΚΟΝΟΜΟΤΕΧΝΙΚΗΣ ΜΕΛΕΤΗΣ ΔΙΑ¬ 
ΧΕΙΡΙΣΗΣ ΤΟΥ ΠΕΔΙΟΥ ΤΗΣ ΠΑΡΑΓΡΑΦΟΥ 3 ΤΟΥ 
ΑΡΘΡΟΥ 8 ΚΑΙ ΤΗΣ ΠΑΡΑΓΡΑΦΟΥ 1 ΤΟΥ ΑΡΘΡΟΥ 12 

1. Η οικονομοτεχνική μελέτη διαχείρισης του πεδίου 
της παραγράφου 3 του άρθρου 8 και της παραγράφου 1 
του άρθρου 12 πρέπει να περιλαμβάνει: 

α. Περιγραφή του πεδίου μεπλήρεςτριγωνομετρικότο- 
πογραφικό σχεδιάγραμμα (εξαρτημένο απ’ το κέντρο 
φύλλου χάρτη κλ. 1:100000). 

β. Στοιχεία του πεδίου με βάση την τεχνική έκθεση του 
Παραρτήματος 1 ήτα στοιχεία του εκμισθωτή (γεωμετρία 
του ταμιευτήρα, έκταση του βεβαιωμένου πεδίου, θερμο- 
κρασιακή κατανομή του ταμιευτήρα, δεδομένα παροχής 
και πίεσης ρευστού, θερμοκρασία εξόδου των ρευστών 
στην επιφάνεια και στοιχεία - χημική σύσταση - των χαρα¬ 
κτηριστικών του ρευστού. 

γ. Εκτίμηση με βάση τα ανωτέρω στοιχεία των πιθανών 
προϊόντων, παραπροϊόντων και υποπροϊόντων (ποιοτικά 
και ποσοτικά) του πεδίου. Αξιολόγηση των δυνατοτήτων 
του πεδίου, προσδιορισμός των δυνατών χρήσεώντου. 

δ. Παράθεση των αποτελεσμάτων έρευνας αγοράς (πι¬ 
θανοί χρήστες των προϊόντων, παραπροϊόντων και υπο¬ 
προϊόντων του πεδίου, ποσότητες και τιμές). Στην περί¬ 
πτωση ιδιόχρησης περιλαμβάνονται οι ποσότητες και το 
κόστος διάθεσης των προϊόντων, παραπροϊόντων και 
υποπροϊόντων. 

ε. Απαιτούμενα έργα υποδομής. Ειδικές μελέτες για κά¬ 
θε φάση και είδος εργασίας. 

στ. Καθορισμό και περιγραφή των απαιτουμένων γεω¬ 
τρήσεων (θέσεις, βάθη, σχεδιαγράμματα ανάλογης κλί¬ 
μακας, με κατόψεις και τομές). 

ζ. Καθορισμό των ποσοτήτων και ποιοτήτων αντλούμε¬ 
νων ή τυχόν επανεισαγομένων ρευστών. 

η. Αναλυτικό διάγραμμα ροής που συνοδεύεται από ει¬ 
δική μελέτη υπολογισμού των ποσοτήτων και ποιοτήτων 
των διακινουμένων ρευστών σε κάθε φάση, καθώς καιτων 
αντίστοιχων ενεργειακών καταναλώσεων. 

θ. Μέτρα και επενδύσεις προστασίας περιβάλλοντος 
καθώς και της ασφάλειας και υγείας εργαζομένων. 

ι. Αναλυτική περιγραφή του απαιτού μενού ηλεκτρολο- 
γικού, μηχανολογικού εξοπλισμού και δικτύων που συνο¬ 
δεύεται από κάτοψη ανάλογης κλίμακας. 

ια. Περιγραφή τυχόν απαιτούμενων βοηθητικών εγκα¬ 
ταστάσεων. 

ιβ. Αριθμό εργαζόμενων, ανάλογα με την ειδικότητα και 
το είδος εργασίας. 

ιγ. Αναλυτικό Χρονοδιάγραμμα εκτέλεσης των εργα¬ 
σιών των παρ. ε, στ, η, θ, ι, ια και έναρξης της παραγωγι¬ 
κής διαδικασίας. 

ια. Αναλυτικός προϋπολογισμός του ύψους της επέν¬ 
δυσης και του κόστους παραγωγής ανά μονάδα προϊό¬ 
ντος, παραπροϊόντος. 

2. Η μελέτη πρέπει να υπογράφεται από επιστήμονες, 
διπλ. Μηχανικούς ή τεχνικούς που προβλέπεται από την 
κείμενη νομοθεσία. 

ΠΑΡΑΡΤΗΜΑ 3 

ΑΞΙΟΛΟΓΗΣΗ ΠΡΟΣΦΟΡΩΝ ΑΡΘΡΟΥ 13 
Η αξιολόγηση των αποδεκτών προσφορών γίνεται με 


βαθμολόγηση σύμφωνα με τα κριτήρια και τις οδηγίες 
αξιολόγησης που περιγράφονται παρακάτω. 

1. Οι προσφορές, στις οποίες δεν περιλαμβάνεται δια¬ 
νομή θερμικής ενέργειας σε τρίτους βαθμολογούνται 
από την Επιτροπή διενεργείας του διαγωνισμού και θα 
χρησιμοποιηθεί ο Πίνακας 1 με τους αντίστοιχους συντε¬ 
λεστές βαρύτητας 


Πίνακας 1 


Κριτήρια 

Συντελεστές 


βαρύτητας 

Ύψος Προϋπολογισμού σε σχέση 


με την προτεινόμενη διαχείριση. 

15% 

Βιωσιμότητα προτεινόμενης επένδυσης 

25% 

Βαθμός Ορθολογικής 


διαχείρισης γεωθερμικού πεδίου. 

20% 

Οικονομική δυνατότητα προσφέροντος 

20% 

Εμπειρία τεχνολογική 


δυνατότητα προσφέροντος. 

20% 

Κάθε κριτήριο βαθμολογείται από κάθε αξιολογητή με 


ένα ακέραιο βαθμό από το 0 έως το 100. Η βαθμολογία κά¬ 
θε κριτηρίου των προσφορών είναι 100 για τις περιπτώ¬ 
σεις που καλύπτονται ακριβώς οι απαιτήσεις του κριτηρί¬ 
ου. Ως τελική βαθμολογία κάθε κριτηρίου λαμβάνεται ο 
μέσος όρος των βαθμολογιών κάθε αξιολογητή. 

Η σταθμισμένη βαθμολογία κάθε κριτηρίου είναι το γι¬ 
νόμενο του επιμέρους συντελεστή βαρύτητας του κριτη¬ 
ρίου επί τη βαθμολογία του. 

Ο βαθμός αξιολόγησης κάθε προσφοράς προκύπτει 
από το άθροισμα των σταθμισμένων βαθμολογιών των 
κριτηρίων. 

2. Οι προσφορές, στις οποίες περιλαμβάνεται διανομή 
θερμικής ενέργειας σε τρίτους, αξιολογούνται σύμφωνα 
με τα προβλεπόμενα στο άρθρο 13 από τη Ρ.Α.Ε και την 
επιτροπή διενεργείας του διαγωνισμού. Ειδικότερα 

α Η Ρ.Α.Ε βαθμολογεί αιτιολογημένα κάθε προσφορά 
με ένα ακέραιο βαθμό από το 0 έως το 100 σύμφωνα με τα 
κριτήρια που προβλέπονται για τη χορήγηση άδειας δια¬ 
νομής θερμικής ενέργειας σε τρίτους κατά το άρθρο 14 
του ν. 3175/ 2003. Η σταθμισμένη βαθμολογία της Ρ.Α.Ε 
είναι το γινόμενο της ως άνω βαθμολογίας επί τον συντε¬ 
λεστή 50%. 

β. Η επιτροπή διενεργείας του διαγωνισμού βαθμολογεί 
κάθε προσφορά με τη χρησιμοποίηση του Πίνακα 2 με 
τους αντίστοιχους συντελεστές βαρύτητας 


Πίνακας 2 


Κριτήρια 

Συντελεστές 


βαρύτητας 

Ύψος Προϋπολογισμού σε σχέση 


με την προτεινόμενη διαχείριση. 

7,5% 

Βιωσιμότητα προτεινόμενης επένδυσης 

12,5% 

Βαθμός Ορθολογικής διαχείρισης 


γεωθερμικού πεδίου. 

10% 

Οικονομική δυνατότητα προσφέροντος 

10% 

Εμπειρία τεχνολογική 


δυνατότητα προσφέροντος. 

10% 

Κάθε κριτήριο βαθμολογείται από κάθε αξιολογητή με 


ένα ακέραιο βαθμό από το 0 έως το 100. Η βαθμολογία 
κάθε κριτηρίου των προσφορών είναι 100 για τις περι¬ 
πτώσεις που καλύπτονται ακριβώς οι απαιτήσεις του 
κριτηρίου. Ως τελική βαθμολογία κάθε κριτηρίου λαμ- 

βάνεται ο μέσος όρος των βαθμολογιών κάθε αξιολο- 
γητή. 

Η σταθμισμένη βαθμολογία κάθε κριτηρίου είναι το γι¬ 
νόμενο του επιμέρους συντελεστή βαρύτητας του κριτη¬ 
ρίου επί τη βαθμολογία του. 

γ. Ο βαθμός αξιολόγησης κάθε προσφοράς προκύπτει 
από το άθροισμα των σταθμισμένων βαθμολογιών της 
Ρ.Α.Ε και των κριτηρίων της επιτροπής. 


3. Οι προσφορές κατατάσσονται από την επιτροπή κα¬ 
τά φθίνουσα σειρά βαθμολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μάίου 2005 

Ο ΥΦΥΠΟΥΡΓΟΣ 

Γ. ΣΑΛΑΓΚΟΥΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




